ИнтерФУТБОЛ :: Суперлига, 6-турнинг катта шарҳи ёки АГМК - ҚУВУВЧИ РОЛИДА\nСуперлига, 6-турнинг катта шарҳи ёки АГМК - ҚУВУВЧИ РОЛИДА\n«Локомотив»нинг навбатдаги омадсизлиги, сўнгги турларда кетма-кет ғалабаларга эришган «Сўғдиёна» ва «Металлург»нинг муҳим очколарни бой бериши, «Қўқон-1912», «Навбаҳор» ҳамда АГМКнинг аксинча, олға интилишда давом этиши - булар Coca Cola Суперлига 6-турига қисқача таъриф. Шунингдек, пешқадам «Пахтакор» сафар учрашувида навбатдаги 3 очкони расмийлаштирди.\n1-КУН: «РЕЛЬС»ГА ҚАЙТИШ ҚИЙИН-ОВ...\nИштаҳаси анча очилган «Қўқон-1912» яна ўз майдонида ўйнаб, яна йирик ҳисобли ғалабани тантана қилди. Қўқонликлар бу сафар «Сурхон»га имконият қолдиришмади. Эътиборлиси, мезбон жамоанинг 3та голи ҳам иккинчи бўлимда урилди. Афтидан, 15 дақиқалик танаффус Бахтиёр Ашурматов шогирдларига ижобий таъсир кўрсатаётгандек. Дастлаб Филипп Райевац ўзига берилган имкониятдан унумли фойдаланган бўлса, 70-дақиқада «Қўқон-1912»нинг штатли пенальтичиси Мурод Холмуҳаммедов «нуқта»дан аниқ зарба йўллади - 2:0. Ўйинга ҳакам томонидан қўшиб берилган дақиқаларда эса Суҳроб Бердиев жамоасининг жорий мавсумдаги 3-йирик ҳисобли ғалабасига замин ҳозирлади.\n«Локомотив» «рельс»дан чиқиб кетган кўринади, «темирйўлчилар»нинг кетма-кет мағлубиятларини яна қандай изоҳлаш мумкин? Муаммони ҳал этиши тобора қийинлашаётган жамоа бу сафар «Бунёдкор» майдонида имкониятни бой берди. «Тошкент дербиси»нинг 19-дақиқасида «қалдирғочлар»нинг туркманистонлик легионери Селим Нурмурадов чиройли гол муаллифига айланди, иккинчи бўлим ярмидан ўтганида эса, Шаҳбоз Эркинов ҳам ўз номини таблога ёздириб қўйди - 2:0. Гарчи иккинчи гол урилган вазиятда ҳужумчи «офсайд»да тургандек туюлган бўлсада, бунинг аҳамияти қолмади, зеро, ҳакамлар марказга ишора қилишди. Умуман олганда, шу куни «Бунёдкор» рақибига нисбатан мазмунлироқ ўйин кўрсатди ва ғалабага ҳақлироқдек эди. Айтганча, «Локомотив»нинг Ўзбекистон чемпионатидаги мағлубиятли серияси 3та ўйинга етди. «Темирйўлчилар» охирги марта 2009 йили худди шундай омадсизликка йўлиқишганди. Умуман олганда, «Локомотив» жорий йил бошидан буён Андрей Фёдоров қўл остида 7та расмий ўйин ўтказиб, 5тасида мағлубиятни тан олди.\nКуннинг учинчи баҳси Навоийда кечиб, унда «Қизилқум» ҳарчанд уринмасин, «Пахтакор»га бас келолмади. Бутун ўйин давомида катта устунликка эришган «шерлар» Достон Ҳамдамов ва Эрен Дердийокнинг голлари эвазига ортга 2:0 ҳисобида қайтиб, пешқадамликни сақлаб қолишди. Айтиш жоиз, бу Тачмурод Агамуродов жамоаси учун рестартдан кейинги кетма-кет 3-мағлубият бўлди (умумий ҳисоб - 0:6!). Яна бир факт: «Пахтакор»нинг икки футболчиси узоқ муддатли танаффусдан кейин расмий ўйинда қатнашди. Аниқроғи, Жавоҳир Сиддиқов 416 ва Акром Комилов 362 кундан сўнг. Улар тегишлича ўтган йили ОЧЛда «Персеполис» ва Суперлигада «Қўқон-1912»га қарши кечган учрашувларда жароҳатланишганди.\n2-КУН: СЎНГГИ СОНИЯЛАР ЖАБРИ\nДастлаб «Пахтакор», сўнгра «Локомотив»ни енгиб, ўзига ишончини анча мустаҳкамлаган «Сўғдиёна»нинг ўз майдонида «Андижон»ни осонгина енгиши тахмин қилинганди. Бироқ водийликлар бу тасаввурлар алдамчи эканлигини исботлаб, ортга муҳим очко билан қайтишди. Жиззахда кечган баҳснинг 63-дақиқасида Шоҳруз Норхонов ҳисобни очгач, Улуғбек Бақоев жамоаси навбатдаги ғалаба сари катта қадам ташлаган, якунда шунга яқин ҳам келганди. Аммо озгина хотиржамлик майдон эгаларига панд берди. Асосий вақтга ҳакам томонидан қўшиб берилган дақиқалар давом этаётган паллада «Андижон» етакчиси Фарҳод Бекмуродов катта саҳнага чиқиб, турнинг энг чиройли голларидан бирига муалллифлик қилди - узоқ масофадан берилган «замбарак» зарбага қарши Милан Митрович ҳеч қандай чора тополмади.\n«Насаф» бу сафар қаторасига 3-марта дуранг натижа қайд этди. Қаршиликлар «Бухоро»га қарши уй учрашувида одатдагидек, тўлиқ ташаббусга эга бўлдилар, аммо Рўзиқул Бердиев шогирдларига вазиятлардан фойдаланолмаслик муаммоси яна панд берди. Ўйиннинг асосий вақтини ҳимояда ўтказган бухороликлар сафардаги дурангдан мамнун бўлганликлари тайин, зеро, айни пайт Муҳсин Муҳаммадиев жамоаси учун ҳар бир очко жуда-жуда қадрли.\n3-КУН: «НАВБАҲОР» ЗЎРМИ ЁКИ «МЕТАЛЛУРГ» ЎЗИГА ЎХШАМАДИ?\nТурнинг 27 июнь санасига белгиланган 3та учрашуви ҳам қайсидир жамоанинг ғалабаси билан хотима топди. Аввалги ўйинларда кетма-кет ғалабаларга эришган «Металлург» Бекободда «Навбаҳор»ни кўтаринки кайфиятда қабул қилди. Аммо Андрей Шипилов жамоаси шу куни ўзига ўхшамади ёки бошқача айтсак, «Навбаҳор» ижросидаги уюшқоқликка асосланган тартибли футбол мезбонларни ритмдан чиқарди. Аслида ўйинда «Металлург» устунлик қилиши кутилганди, лекин «лочинлар» бундай тахминларга терс ўлароқ, тезкор ҳаракатлар эвазига мезбонларни анча шошириб қўйишди. Бекободликлар ўзларига келиб улгурмасларидан ҳисоб очилди: 10-дақиқада Наманган жамоаси етакчиларидан бири Азиз Турғунбоев рақиб ҳимоячиларининг ҳушёрликни йўқотишларидан унумли фойдаланди - 1:0. Шундан сўнг «Металлург» футболчилари олдинга интилиб, қатор ҳужумлар уюштиришди ва 21-дақиқада пенальти тепиш ҳуқуқини қўлга киритишди. 11 метрли жарима зарбаси эса Станислав Андреев муаммосиз голга айлантириб, мувозанатни тикланди. Биринчи бўлим охирида эса шу куни фаоллиги билан ажралиб турган Азиз Турғунбоев яна бир бора ўзини кўрсатди: унинг жарима майдончаси ташқарисидан йўллаган кучли зарбасидан сўнг мезбонлар кипери Александр Лобанов иккинчи марта ожизлик қилди - 1:2. Табиийки, бундай ҳисоб «Металлург»ни асло қониқтирмасди ва жамоа танаффусдан кейин олдинга интилди, аммо уринишлари самара бермади. Аксинча, «Навбаҳор» яна бир ҳужумни муваффақиятли якунлаб, ғалабани мустаҳкамлади. Захирадан ўйинга қўшилган Жавлон Иброҳимов ва Руслан Болов ҳамкорлигида ташкил этилган ҳужум маъноли чиқиб, россиялик легионер Суперлигадаги голлари сонини очди. Шу билан Андрей Канчельскис жамоасининг мағлубиятсиз одими 5та ўйинга етганини алоҳида таъкидлаш керак.\nШу куннинг яна бир қарама-қаршилигида «Машъал»ни кичик ҳисобда енгган АГМК турнир жадвалида 2-ўринга кўтарилиб олди. Олмалиқликлар Муборак жамоасига қарши баҳсда одатий фаолликни йўқотмаган бўлсалар, меҳмонлар асосан ҳимояланиб, вақти-вақти билан қарши ҳужумга ўтишди. Кульминацион нуқта 71-дақиқага тўғри келиб, у Баҳром Абдураҳимовнинг голи билан эсда қолди - 1:0. «Машъал» мураббийлари шундан сўнг режани ўзгартириб, шогирдларини олдинга чорлашди, лекин уларнинг барча уринишлари зое кетди. Хуллас, АГМК қаторасига 4-ғалабасини расмийлаштирган бўлса, «Машъал» 3та дурангдан кейин яна мағлубият кўчасига кирди. Қолаверса, Олмалиқ клуби жорий мавсумнинг дастлабки 6та ўйинида мағлубият нималигини билмай, бу борада ўз рекордини янгилади. Олмалиқликлар 2013 йили дастлабки 5та турда 2та ғалаба ва 3та дуранг қайд этишганди.\n«ҚЎҚОН-1912» - «СУРХОН» - 3:0 (0:0)\n«ҚИЗИЛҚУМ» - «ПАХТАКОР» - 0:2 (0:0)\n«СЎҒДИЁНА» - «АНДИЖОН» - 1:1 (0:0)\n«МЕТАЛЛУРГ» - «НАВБАҲОР» - 1:3 (1:2)\nА.АҲМЕДОВ, "ИнтерФУТБОЛ" газетаси


Сайёр қабуллар: Эътибор марказида Тошкент вилояти — Review.uz\nСайёр қабуллар Тошкент вилоятининг Бекобод, Олмалиқ, Янгийўл, Ангрен, Оҳангарон, Чирчиқ, Нурафшон шаҳарлари ҳамда Зангиота ва Бўстонлиқ туманларида бўлиб ўтди.\nЖорий йилнинг 23 сентябрь - 2 октябрь кунлари Ўзбекистон Республикаси Президенти Администрацияси, Халқ қабулхонаси масъул ходимлари бошчилигида 20 га яқин вазирлик ва идоралар вакиллари иштирокида Тошкент вилояти аҳолиси учун сайёр қабуллар ташкил этилди.\nБир мисол – 80 ёшли Нўмон Отажонов бошига эса кексайган чоғида мушкул иш тушди. Йўл-транспорт ҳодисаси отахонинг ўғли Неъматни бу ёруғ дунёдан олиб кетди. Айбдор ҳайдовчи жабрланувчи оиласига 20 миллион сўм товон пули тўлаб бериши лозим эди. Бироқ айбдор томон белгиланган жариманинг 12 миллион сўмини тўламай келаётган эди. Отахоннинг мурожаатидан сўнг Нўмон Отажонов оиласига 12 миллион сўм ундириб берилди.


Арнасой туманида “E-IJRO AUKSION” электрон савдо майдончасида аукционга қўйилган объектлар » Арнасой тумани ҳокимлиги расмий сайти\nАрнасой тумани ҳокимлиги » Янгиликлар » Арнасой туманида “E-IJRO AUKSION” электрон савдо майдончасида аукционга қўйилган объектлар\nАрнасой туманида “E-IJRO AUKSION” электрон савдо майдончасида аукционга қўйилган объектлар\nАрнасой туманида 11 та давлат мулки объектлари “E-IJRO AUKSION” электрон савдо майдончасида аукционга қўйилди.\nОбъект (корхона)нинг номи – эски мева сақлаш омбори. Жойлашган манзили – Зарафшон ҚФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,03 (га). Жумладан қурилиш майдони – 273 (га), Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 300,0 (млн.сўм)да. Инвестиция киритиш муддати – 12(ой). Яратиладиган иш ўрни – 10 нафар.\nОбъект (корхона)нинг номи – қурилиши тугалланмаган маданият саройи биноси. Жойлашган манзили – Гулбаҳор ШФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,06 (га). Жумладан қурилиш майдони – 452,22 (га). Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 200,0 (млн.сўм)да. Инвестиция киритиш муддати – 12 (ой). Яратиладиган иш ўрни – 5 нафар.\nОбъект (корхона)нинг номи – Эски чойхона биноси. Жойлашган манзили – Бахтли МФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,03 (га). Жумладан қурилиш майдони – 199,27 (га). Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 300,0 (млн.сўм)да. Инвестиция киритиш муддати – 12 (ой). Яратиладиган иш ўрни – 10 нафар.\nОбъект (корхона)нинг номи – Эски транспорт (гараж) биноси. Жойлашган манзили – Дўстлик ҚФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,88 (га). Жумладан қурилиш майдони – 467,4 (га). Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 400,0 (млн.сўм)да. Инвестиция киритиш муддати – 12 (ой). Яратиладиган иш ўрни – 10 нафар.\nОбъект (корхона)нинг номи – Қозонхона (Котельная). Жойлашган манзили – Тинчлик МФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,01 (га). Жумладан қурилиш майдони – 143,92 (га). Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 100,0 (млн.сўм)да. Инвестиция киритиш муддати – 12 (ой). Яратиладиган иш ўрни – 3 нафар.\nОбъект (корхона)нинг номи – Қурилиши тугалланмаган бино – 1. Жойлашган манзили – Бахтли МФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,08 (га). Жумладан қурилиш майдони – 112,39 (га). Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 150,0 (млн.сўм)да. Инвестиция киритиш муддати – 12 (ой). Яратиладиган иш ўрни – 2 нафар.\nОбъект (корхона)нинг номи – Қурилиши тугалланмаган бино-4. Жойлашган манзили – Бахтли МФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,12 (га). Жумладан қурилиш майдони – 456,45 (га). Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 150,0 (млн.сўм)да. Инвестиция киритиш муддати – 12 (ой). Яратиладиган иш ўрни – 2 нафар.\nОбъект (корхона)нинг номи – Қишки маданият саройи. Жойлашган манзили – Дўстлик ҚФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,13 (га). Жумладан қурилиш майдони – 1122,3 (га). Бинонинг техник характери (ғишт ёки бетон плита) – темир бетон, бетон, ғиштлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 500,0 (млн.сўм)да. Инвестиция киритиш муддати – 24 (ой). Яратиладиган иш ўрни – 5 нафар.\nОбъект (корхона)нинг номи – Қозонхона биноси. Жойлашган манзили – Дўстлик ҚФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,02 (га). Жумладан қурилиш майдони – 192,78 (га). Бинонинг техник характери (ғишт ёки бетон плита) – бетон плиталардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 200,0 (млн.сўм)да. Инвестиция киритиш муддати – 12 (ой). Яратиладиган иш ўрни – 3 нафар.\nОбъект (корхона)нинг номи – Қозонхона биноси. Жойлашган манзили – Зарафшон ҚФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,02 (га). Жумладан қурилиш майдони – 192,78 (га). Бинонинг техник характери (ғишт ёки бетон плита) – бетон плиталардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 200,0 (млн.сўм)да. Инвестиция киритиш муддати – 12 (ой). Яратиладиган иш ўрни – 3 нафар.\nОбъект (корхона)нинг номи – Бетон қориштириш участкаси. Жойлашган манзили – Янгибўстон ҚФЙ. Мулкдорнинг тўлиқ номи – Арнасой тумани ҳокимлиги. Фаолият соҳаси – йўқ. Эгалик тури – Давлат мулки. Эгаллаган майдони – 0,01 (га). Жумладан қурилиш майдони – 100 (га). Бинонинг техник характери (ғишт ёки бетон плита) – бетон, темир бетонлардан иборат. Муҳандислик коммуникация тармоқлари – сув, газ, йўл, электр энергияси мавжуд эмас. Киритиладиган инвестиция миқдори – 300 (млн.сўм)да. Инвестиция киритиш муддати – 18 (ой). Яратиладиган иш ўрни – 5 нафар.\n2020 йил 16 марть ҳолатига кўра электрон савдо майдончасида жами ўн битта давлат мулки объектлари мавжуд бўлиб, уларни харид қилишни истаган фуқаролар аукцион савдоларида иштирок этишлари мумкин.\nАрнасой туман ҳокимининг 2019-2020 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида


Коронавирусга қарши вакцина ишлаб чиққан компания асосчиси миллиардерлар рўйхатига кирди\nКоронавирусга қарши вакцина ишлаб чиққан BioNTech биотехнологик компанияси асосчиси Угур Шахин дунёнинг энг бой 500 одами рўйхатига киритилди. Бунга BioNTech акцияларининг кескин қимматлашгани сабаб бўлди.\nBloomberg ахборот агентлигининг хабар беришича, Шахин 5,1 млрд доллар билан рўйхатнинг 493-ўрнидан жой олди. Унинг активлари қиймати Британия BioNTech АҚШнинг Pfizer компанияси билан ишлаб чиққан вакцинани қўллашни маъқуллагандан кейин кескин ошиб кетган.\nУмуман олганда, BioNTech акциялари нархи бир йил ичида 250 фоизга ошган.\nКелиб чиқиши туркиялик бўлган Угур Шахин BioNTech’га миллиардерлар Томас ва Андреас Штруенгманнлар кўмагида асос солган. Шахиннинг рафиқаси Ўзлем Туречи ҳозирда BioNTech’да бош шифокор ва иммунолог бўлиб ишлайди. Шахин компаниянинг 18 фоиз акциясига эга.\nНемис компаниясининг 50 фоизга яқин акцияси ака-ука Штруенгманнларга тегишли.\nBioNТech эмлашлар орасидаги муддатни оширмасликни маслаҳат берди\nBioNTech коронавируснинг янги турига қарши вакцинани олти ҳафта ичида ишлаб чиқиши мумкинлигини билдирди


Замонавий иссиқхоналарни ишга туширишда Туронбанк локомотив бўлмоқда - «Туронбанк» АТБ\nЯнгиланган сана: 27 Январ 2020, 09:50\nМамлакатимизда юрт тинчлиги, халқ фаровонлиги, одамларимизнинг ҳаётдан рози бўлиб яшашлари учун кенг кўламли ишлар амалга оширилмоқда. Унинг натижаси эса шаҳару – қишлоқларимиздаги ўзгаришлар, аҳолининг турмиш тарзидаги янгиланишлар фонида ўз аксини кўрсатяпти. Хусусан, ички истеъмол бозорини ривожлантириш мақсадида кўп қаватли савдо марказлари қад рослаб, деҳқон бозорлардаги расталарда заминимизда етиштирилган фойдали ва хуштаъм мева – сабзавотларнинг хили ҳамда тури кўпайиб бормоқда, нарх-навонинг барқарорлиги таъминланаётир. Авваллари фақат маълум бир фаслгагина тегишли бўлган полиз маҳсулотларини бугун йилнинг исталган вақтида топиш мумкин.\nАлбатта, бу ишлар замирида Давлатимиз раҳбарининг ташаббуси ва илгари сураётган ғояларининг нақадар аҳамиятли эканлигини таъкидламай иложимиз йўқ. Унда меҳнаткаш халқимизнинг тадбиркорлигини ошириш, томорқалардан унумли фойдаланиш, хориж тажрибасини чуқур ўрганган ҳолда янги ва инновацион усулларни жорий этишга алоҳида эътибор қаратилаётгани таҳсинга лойиқдир. Бунга жавобан эса миришкорларимиз йилдан-йилга деҳқончиликка илмий асосда ёндашиб, гидропоника усулидаги иссиқхоналар, интенсив боғлар яратиш, мева-сабзавотларни сақлаш учун замонавий совитиш тизимига эга омборлар қуриш борасида энг илғор технологияларни ҳаётга татбиқ қилишмоқда.\nШундай ташаббускорлардан бири “Туронбанк” АТБнинг доимий мижози бўлган Фарғоналик ишбилармон, “Боғбон Саркор” МЧЖ раҳбари Миродил Ҳайитовдир. Вилоятнинг унумдор ерларидан фойдаланган ҳолда замонавий усулда иссиқхона ташкил этишни мақсад қилган тадбиркор экспортбоп помидор ва лимон етиштириб, аввало маҳаллий бозорни тўлдириш, сўнгра эса ташқи савдони ҳам йўлга қўйиш ниятида. Бунинг учун эса у банкнинг 880 минг долларлик молиявий кўмаги эвазига қарийб 3 гектар майдонига Хитой давлатининг айни йўналишдаги нуфузли компаниясидан илғор ускуналарни олиб келди ва 30 нафар янги ишчи билан фаолиятни бошлади. Айни пайт у ерга 60 минг дона “Pink paradise” навли машҳур помидор кўчатлари экилган бўлиб, йилига 240 тонна ҳосил олиниши режалаштирилган.\nИссиқхонадаги ҳарорат, ўсимликнинг сув ва озуқага талаби компьютер технологиялари орқали бошқарилади. Турли минераллар билан бойитилган сув эса томчилатиш усулида ўсимлик илдизига етказилади. Бу эса бўш ётган майдонлардан ҳам фойдаланишда айни муддаодир. Томчилатиб суғориш тизими орқали эса озуқа эритмалари ўсимлик илдизига тўғридан-тўғри етиб боради. Тупроқдаги касаллик ва зараркунандаларга қарши кураш, ерни экишга тайёрлаш, органик ўғитлар билан бойитиш, ишлов бериш, суғориш учун эгатлар очиш, бегона ўтларга қарши курашиш тадбирлари талаб қилинмайди. Сув эса 60-70 фоиз тежалади. Помидор ўсимлиги учун кундуз куни ҳавонинг ҳарорати – 19-26°С ва тунда – 15-19°С бўлиши кераклигини ҳисобга олсак, “Туронбанк” АТБ кўмагида ташкил этилган ушбу замонавий иссиқхонада бу масала муаммо бўлмаслиги аниқ.\nСерқуёш заминимизда етиштирилаётган мева-сабзавотлар саломатлик учун ғоят муҳим бўлган микроэлементлар ва озиқ-овқат рационида ўрнини алмаштириб бўлмайдиган турли биологик моддаларга бойлиги, юқори сифати, экологик тоза ва хавфсизлиги, рақобатбардошлиги билан бошқа минтақаларнинг ана шундай маҳсулотлардан сезиларли даражада юқори туради. Шу жиҳатларни инобатга олган ҳолда биз ҳам айни шу йўналишда ўз бизнесимизни йўлга қўйишга қарор қилдик ва “Туронбанк” АТБ ҳамкорликни йўлга қўйдик. Молия муассасаси ташаббусимизни қўллаб – қувватлаб бизга кўмак кўрсатди ва Хитойлик мутахассислар билан алоқага чиқиб, мана шу замонавий иссиқхонани барпо этдик. Ҳозирда ишлар аъло даражада йўлга қўйилган. Айни вақтда биз экспортбоп бўлган пушти рангли помидор кўчатларини экдик ва унинг парвариши учун барча шароитлар яратилди. Ундан сўнг эса шифобахш лимон маҳсулотини ҳам етиштиришни режалаштирмоқдамиз. Уларни асосан экспорт қилиш мақсад қилинган. Ҳозирги кунда Россия Федерацияси ва қўшни давлатлар қизиқиш билдиришмоқда, деди “Боғбон Саркор” МЧЖ раҳбари Миродил Ҳайитов.\nМаълумот учун, ўтган 2019 йил якунлари бўйича “Туронбанк” АТБ томонидан 4 264 млрд. сўмлик кредитлар ажратилган бўлса, шундан 598 млрд. сўми қишлоқ хўжалигига берилган. Жорий 2020 йилда эса ушбу тармоқ ривожига 1,15 трлн. сўм йўналтирилиши кўзда тутилган.\nХулоса ўринда айтиш керак, мамлакатимиз ўрик, олхўри, узум, ёнғоқ, карам ва бошқа кўплаб мева-сабзавот маҳсулотларини экспорт қилиш бўйича дунёдаги ўнта етакчи давлат қаторида туради. Бугун халқимиз эҳтиёжидан ортиқча 180 турдан зиёд мева-сабзавот ва уларни қайта ишлаш асосида тайёрланган маҳсулотлар АҚШ, Бразилия, Ветнам, Индонезия, Кипр, Македония, Малайзия, Мўғулистон, Норвегия, Россия, Саудия Арабистони, Словакия, Таиланд, Хитой, Япония каби саксондан ортиқ мамлакатга экспорт қилинмоқда. Соҳада олиб борилаётган изчил саъйи-ҳаракатлар самарасида экспорт географияси кенгайиб, ҳажми тобора ошмоқда. Бу жараёнларда эса “Туронбанк” АТБ ўзининг сифатли хизматлари билан фаол иштирок этиб, мамлакат тараққиётига ўз ҳиссасини қўшмоқда.\nАвтор: кўрсатилмаган / Манба: кўрсатилмаган / Кўришлар: 377


Тузсиз таомлар — Dilkashradio.com\nАссалому алайкум қадрдон бекалар. Бугун суҳбатимиз давомида тузсиз таомларнинг инсон организмига фойдаси ҳақида гаплашамиз. Кўпгина аёлларни ортиқча семизлик қийнайди. Ортиқча семизлик инсон организми учун ўта нохуш вазиятларни келтириб чиқаради. Шу сабабли семириб кетишни истамаган кишиларга қуйидаги тартибларда парҳез қилиш ва доимо вазнни назорат қилиб бориш тавсия этилади. Киши семириб кетмаслиги учун арпа нон, карам, савзи, қовоқ ҳамда сут, қатиқ, пишлоқ каби маҳсулотларни кўпроқ, мол ёғи, қўй ёғи, товуқ, ўрдак ва ғоз ёғини камроқ истеъмол этиши керак. Бир ойда икки кун овқат емаслик ёки ўша кунлари 1,5кг олмани бешга бўлиб истеъмол қилиш керак. Бундан ташқари, 1,5 литр сут ёки қатиқни олтига бўлиб ичиш йўли билан ҳам пархез тутиш мумкин.\nБир кун мобайнида 600гр турли хил мева шарбатлари 800грамм наъматак шарбатига аралаштирилиб ичилади. Буни 5 марта такрорланса, фойда беради. Ҳар куни, писта, маккажўхори ва пахта ёғидан тайёрланган овқатларни истеъмол қилиш тавсия этилади. Парҳез даврида умуман гўшт, балиқ, аччиқ ва шўр нарсалар, қовурилган, дудланган колбасаларни емаслик керак. Таркибида калий ва калсий кўп бўлган меваларни, денгиз карами, ўрик, олхўри, картошка, сули ва гречиха, сабзи, карам, лимон, петрушка ва шивитни истеъмол этиш ҳамда бир кун давомида 1,5 литр суюқлик ичиш тавсия этилади. Бир кунда оз-оздан 5 маҳал овқатланиш фойдалидир. Бирданига кўп овқат емаслик лозим. Ëтиш олдидан бир стакан қатиқ ёки сут ичиш ҳам қоматнинг чиройли бўлишига ёрдам беради.\nБир кун мобайнида қуйидаги тартибда овқатланиш ҳам фойдалидир: эрталаб карам, селдерей, кашнич ва ўсимлик мойидан тайёрланган салат лозим. Гречиха ёки сули бўтқаси, сутли овқат, қандсиз, тузсиз тайёрланган таомлар ейиш лозим. Тушликда карам шўрва, чошгоҳликда олма чой, наъматак шарбатидан 200гр ичиш ва 100гр олма ейиш керак. Кечқурун сувда пиширилган 10 гр балиқ, сувда пиширилган картошка, қандсиз чой. Ëтиш олдидан – қатиқ ёки сут, кун бўйи давомида эса 2 нав ундан тайёрланган 100гр нон истеъмол қилинади. Ушпу тартибдаги пархез жуда фойдали. Аёл ўз мақсадига эришгунича пархез тутишда ва жисмоний машқалар бажаришда давом этиши керак. Бундай машқларни ва пархезни фақат иродали ва ўз ахдида турадиган аёлларгина бажара олади.\nСиз ҳам ўзингизни иродасизлар сафига қўшишни истамасангиз, юқорида айтганимизга амал қилинг ва кун давомида кўпроқ жисмоний машқлар бажаринг. Доимо яхши таомланиб турган ошқозонингиз ва нафсингиз сизни қийнаши ва таомлар томон етаклаши мумкин, бироқ орзуингиздаги чиройли қоматни тасаввур қилиб, ҳозирги кўринишингиздан тезроқ ҳалос бўлиш учун ўзингизни тўхтата олишингиз керак. Азиз аёллар яна ҳам гўзал бўлиш сирларидан воқиф бўлишни истасангиз бизнинг www.najot.com сайтимиз сизга сиз кутанингиздан ҳам кўпроқ маълумотларни беришга қодир. Марҳамат қилинг ва ўзингизни бутунлай ўзгартиринг.\nИбука Масару маслаҳатлари


«Бу ҳаракатланадиган ўйинчоқ эмас». Хориж компаниясидаги...\n22.06.2020 17:49 0 2842\nБухорода иқтидорли дастурчилар кўп. Аввалроқ «Xabar.uz» сайтида уларнинг бири ҳақида — «У ишлаб топаётган йиллик маблағ миқдорига минтақанинг энг кучли АТ-тадбиркорлари ҳам ҳавас қилади — Саидравшан Шокиров билан танишамиз» сарлавҳали мақолада ҳикоя қилган эдик. Бу гал эса Бухорода биринчилардан бўлиб робототехника бўйича ўқув маркази очган Наврўз Эргашев билан суҳбатлашдик.\nНаврўз Бухородаги 34-мактабдан сўнг шаҳардаги политехника касб-ҳунар коллежида таҳсил олган. 2013-2019 йилларда Москва электрон илмий-тадқиқот университетининг бакалавр ва магистуратурасида ўқиган. Ўқиш билан бирга «Informunity» компаниясида веб-дастурчи ҳамда уч йил давомида Москва IT-паркида робототехника бўйича ўқитувчилик қилган. У Москвада қолиши, карьерасини ўстириши ё бўлмаганда моддий тарафдан яхшигина пул ишлаши мумкин эди. Аммо Наврўз 2019 йилнинг сентябрь ойида она шаҳрига қайтиб, ўқув маркази очишга киришди.\nИжарага бино қидириб юриб, Бухоро давлат университети ректорига учради. «Жой бор, муаммо йўқ, аммо битта шарт билан, ўқитувчилик ҳам қиласиз», — деди ректор. Наврўзга бу борада Москва IT-паркида ўқитувчилик қилгани қўл келди. Шартга розилик билдирди, дарсдан бўш вақтларида ёшлар билан робототехника бўйича шуғулланадиган бўлди.\nБухоролик дастурчи «кўпчилик робототехника ҳаракатланадиган ўйинчоқ, деган янгилиш фикрга боради, аслида ундай эмас, уни барча соҳаларда қўллаб юқори натижаларга эришиш мумкин», деб ҳисоблайди.\nКучли робототехник бўлиш учун нима қилиш керак, улар дастурчилардан кам маблағ топадими, робототехниканинг қандай турлари бор, деган саволларга жавоб, умуман, робототехника олами ҳақида билишни истасангиз видеоинтервьюни билан танишишни тавсия қиламиз.\nдастурчи Бухоро робототехника Наврўз Эргашев\nҲуқуқ 23/07, 08:39\nБухорода икки талаба ушланди\nҲодиса 19/07, 18:28\n«Телеграм»даги катта пул орзуси: талаба содда фуқарони чув туширди


Ўзликни англашда ҳар бир халқнинг теран томирлари ҳисобланган санъат, маданият ва адабиёт катта ўрин тутади. Инсонга таъсир ўтказишда адабиёт ҳақиқатан атомдан бир неча баробар кучли восита экани, шубҳасиз. Бу куч бугунги кунда қаерда, қандай сарф этиляпти?\nПойтахтимизда 7-8 август кунлари бўлиб ўтган «Ўзбек мумтоз ва замонавий адабиётини халқаро миқёсда ўрганиш ва тарғиб қилишнинг долзарб масалалари» мавзуидаги халқаро конференцияда адабиётнинг залворли кучи ва таъсири ҳақида илмий мулоҳазалар юритилди. Дунёнинг ўттизга яқин давлатидан адабиётшунос олим ва адиблар иштирок этган мазкур халқаро анжуманда ўзбек мумтоз ва замонавий адабиётининг дунё миқёсида тутган ўрни алоҳида эътироф этилди. Япония, Канада, Жанубий Корея, АҚШ, Литва, Арманистон, Афғонистон, Белорусь, Германия, Қирғизистон, Миср, Молдова, Нидерландия, Озарбайжон, Россия, Сербия, Туркия, Туркманистон, Украина, Франция, Ҳиндистон, Швеция ва Эронда ўзбек мумтоз ва замонавий адабиётини ўрганишнинг ўзига хос жиҳатлари юзасидан фикр алмашилди.\n— Афғонистонда ўзбек мумтоз адабиётини, хусусан, Алишер Навоий ижодини ўрганиш бўйича салмоқли ишлар қилиняпти, — деди афғонистонлик адабиётшунос олим Абдуллоҳ Рўйин. — Кейинги йилларда Навоийнинг йигирма саккизта китобини чоп этишга муяссар бўлдик. Мазкур нашрларни тайёрлашда Ўзбекистонда амалга оширилган тадқиқотлар бизга асос бўлди. Алишер Навоий туғилиб ўсган, яшаган ҳамда дафн қилинган юртга у зотнинг асарлари XXI асрда қайта кириб боришида ўзбек адабиётшунос-олимларининг ҳиссаси катта бўлди. Келгусида бундай адабий ҳамкорлик яна давомли бўлса, икки қардош халқ ўртасидаги алоқалар мустаҳкамланишида муҳим аҳамият касб этишига ишончимиз комил.\n— Ўзбек адабиёти бугун бутун дунёда ўрганиляпти, десак, муболаға бўлмайди, — деди анжуманнинг швециялик иштирокчиси Муҳаммад Ҳалим Ёрқин. — Айниқса, мумтоз адабиёт дурдоналарини ўрганишга иштиёқ жуда катта. Масалан, биргина Эроннинг ўзида Навоий асарларини ўрганиш бўйича ўнлаб тадқиқотлар қилиняпти. Эронлик олим, доктор Ҳусайн Муҳаммадзода Сидиғ бир неча йил давомида қўлёзма ва нодир манбаларни солиштириб, Навоий асарлари учун замонавий уч жилдлик луғат яратди. Бу нафақат Навоий ижоди, балки Шарқ халқлари мумтоз адабий манбаларини ўрганишда эътиборли манба бўлиб хизмат қилади.\n— Юртингизда адабиёт аҳлига бўлган муносабатни кўриб, бу замин адабиётининг дунёга ёйилган илғор ютуқлари ортида нима турганини илғагандек бўлдим, — деди Туркиядаги Ғози университети олими Фатма Ачил. — Халқаро анжуман иштирокчиларига давлат раҳбарининг табрик йўллаши ҳам бизни тўлқинлантириб юборди. Ўзбек мумтоз адабиёти энг сара намуналари бугун замонавий адабиётда ҳам муносиб талқин этилаётгани анъаналар изчил давом этаётганидан дарак беради. Ушбу анжуманда мен «Навоийни ўқиган болалар» ҳикояси (Эркин Аъзам)нинг Туркияда ўрганилиши» мавзусидаги илмий маърузам билан қатнашяпман.\nХорижлик меҳмонлар Тошкент ва Самарқанд шаҳарларининг диққатга сазовор жойларида бўлиб, бу заминда адабиёт ва санъат халқнинг турмуш тарзига нақадар уйғун эканига гувоҳ бўлишди. Айниқса, юртимизда Алишер Навоий номидаги Ўзбекистон Миллий кутубхонаси, Қатағон қурбонлари хотираси музейи, Абу Райҳон Беруний номидаги Шарқшунослик институтида сақланаётган нодир манбалар билан бир қаторда, Есенин, Чингиз Айтматов, Пушкин, Абай, Шота Руставели, Шастри, Махтумқули каби жаҳон адабиётининг йирик намояндалари сиймосига кўрсатилаётган ҳурмат-эҳтиромни алоҳида эътироф этишди.\nҲар бир халқ адабиётининг мавзу доираси турлича бўлишига қарамай, унинг асосий қаҳрамони ҳисобланган инсон ва унинг қалбидаги кечинмалар барча учун бирдай муҳимдир. Адабиёт ҳамиша инсонни чинакам инсонийлик тамойили асосида яшашга ундаб келади. Китобхонлик ва адабиётга ихлосмандликнинг бош омили ҳам шу аслида.\nБундай адабий алоқалар эса халқларни бир-бирига янада яқинлаштираверади.


Ем-хашак майдонини кенгайтириш керак – Қ. Тўқаев\nБу борада давлат раҳбари Қ. Тўқаев Қозоғистон халқига йўллаган Мактубида таъкидлади.\nХусусий, ёрдамчи хўжаликлар учун чорвачиликка мақбул шароит яратилиши керак. Бу борада Президент Ҳукуматга янги Қонун ишлаб чиқишни топширди. Ветеринария соҳасини ислоҳотлаш жоиз. Бу соҳадаги мутахассисларнинг маошини ошириш масаласи кўтарилди. Субсидиялашга 2 триллион маблағ ажратилган. Субсидия кичик ва ўрта тадбирларга мақбул бўлиши керак”, деди Президент.\nЧорвачилик соҳасидаги масалаларни ҳал қилиш Ҳукумат ва Байтерек холдингига топширилди\n“Ёдингизда бўлса, Давлат раҳбари ўтган йили ҳам Мактубини 1 сентябрда эълон қилган эди. Унинг “Янги вазиятдаги Қозоғистон: Иш-ҳаракат даври” Мактуби давлат бошқарувининг янги модели, янги вазиятдаги иқтисодий тараққиёт, ҳудудий ривожланиш, фуқароларнинг ижтимоий фаровонлиги, қулай ва сифатли таълим, соғликни сақлаш тизимини ривожлантириш, экология ва биохилма-хилликни муҳофазалаш, фуқароларнинг ижтимоий аҳволи, фуқароларни давлат бошқаруви ишларига жалб этиш, миллатнинг янги моҳияти йўналишларини ўз ичига олган.\n2021-09-02, 01:37 117


TIB.UZ / У — дарди пинҳоним - TIB.UZ\nУ — дарди пинҳоним\nTIB.UZ Жинсий ҳаёт сабоқлари У — дарди пинҳоним\n“Ёшим 24 да. Пойтахтдан йироқ бўлмаган шаҳарда туғилиб ўсдим. Уч ўғилдан кейин туғилган қиз бўлганим боисми, анча эркароқ ўсганман. Бироқ бир дард туфайли акаларимнинг эрмак ва мазахларига нишон бўлган эдим. Гап шундаки, аҳён-аҳёнда кечаси тўшагимни ҳўллаб қўярдим. Шундай пайтларда ўзимни қўярга жой топа олмасдим, дунё кўзимга қоронғу бўлиб кўринарди. Онамнинг танбеҳлари-ю акаларимнинг устимдан кулишлари “ўлганнинг устига тепган” бўлиб тушарди. Шу боисми, кўпчиликдан ўзимни олиб қочардим, одамовилик табиатимга сингиб қолди. Ота-онам мени кўп мутахассисларга олиб бориб даволатишди. Хуллас, балоғатга етгач, бу дардим деярли унут бўлиб кетди.\nОрадан йиллар ўтди. Мактабни, институтни тугаллаб, соҳам бўйича иш ҳам бошладим. Шу пайтгача келган совчиларга унамагандим. Ниҳоят, акамнинг қистовлари туфайли ўттизни қоралаш арафасида турган маҳалладош йигитга унаштиришди. Аммо у йигитга нисбатан мутлақо бефарқ эдим. Тўйдан олдинги учрашувларга унинг беписандларча, ҳатто тузукроқ кийинмай келишлари ҳам кўнглимни ғашларди. Тўйдан олдинги тиббий кўрикда аниқланган “Буйраклар ва пешоб йўллари яллиғланиши” ташхиси акс этган ҳужжатларни ҳам “ зора мендан айнишса”, деган фикрда бўлғуси куёвнинг қўлига тутқаздим. Ота-онасига кўрсатиши лозимлигини айтдим. Аммо қудалар парво қилишмади, онам эса мендек “қари қиз”нинг бахти очилаётганидан суюнар эди. Хуллас, қанчалик қарши бўлсамда, тўй ҳам бўлиб ўтди. Аммо олдинда мени не кўргуликлар кутаётганидан ҳали бехабар эдим.\nИлк оқшом. Гўшангага кириб келган, ўзини замондан анча илгарилаб кетган қилиб кўрсатаётган куёвнинг бокиралигимни бармоқлари билан бартараф этиш ниятини эшитиб даҳшатга тушдим. Шукрки, қаршиликларим боис, илк қовушиш бошқаларникидай маромида ўтди.\nАммо, кейинги оқшомларда у менга бефарқ, тескари ўгирилиб ётар, аҳён-аҳёнда бўладиган яқинликда ҳам манийни вужудимга эмас, ташқарига тўкар эди. Бу ҳоллар эса мени асабийлаштирар, кўнглимга шубҳалар оралатар эди.\nКелинлик хизматларидан ҳориганим сабаблими ёки асабийлик туфайлими билмадим, бир неча бор тунда тагим ҳўлланиб қолди. Энди чуқур изтироблар комида қолган эдим.\nШундай кунлардан бирида қайнонам онамни чақириб “касаллигимни яширганлигини” юзига солаётганлигининг устидан чиқдим. Тилим қичиб, қайнонамга ўз ўғиллари ҳам унчалик соғлом эмаслигини айтиб юбордим. Бу машъум кўргуликларимнинг муқаддимаси экан. Эртасига одатдагидек ишга кетдим, аммо ётоқхонада ҳўллаб қўйган тўшагим юмалоқланган ҳолда қолган эди. Қарангки, “меҳрибон” қайнонам, мен ишга кетгач, бир гуруҳ маҳалладош аёлларни йиғиб, далилий ашё — тўшакни кўрсатибди. Гўёки менинг шу дардим туфайли эрим ҳам мендан зада бўлиб қолган эмиш… Хуллас, бир ярим ойлик келинчаклик даврим интиҳосига етди. Уйга қайтдим, оиладагиларимнинг муомалалари салбий томонга ўзгариб қолган эди. Тагимни тез-тез ҳўллаб қўядиган бўлиб қолдим. Атрофдагиларнинг таънали нигоҳлари-ю ортимдан қўлларини бигиз қилиб, шивир-шивир қилишларидан дунё кўзимга қоронғу бўлиб кўринарди. Ўзимга ўзим ўлим тилар эдим. Ҳамма нарсанинг давоси вақт экан”.\nУшбу ўринда мазкур дардли тарихга вақтинча нуқта қўяйлигу кечалари уйқуда беихтиёр тўшакни ҳўллаб қўйиш, яъни оқшомги энурез дарди ҳақида ўқувчиларга кенгроқ тушунча берайлик.\nОқшомги энурез 6-18% болаларда учраши аниқланган. Одатда 2 ёшга қадар болакайларнинг таг ҳўллаб қўйишлари меъёрий ҳолат ҳисобланади. Зеро, пешоб қопчаси тўлганда кишини уйғотувчи махсус марказ бош мияда 1,5-2 ёшдан бошлаб шаклланиши аниқланган. Аниқроғи, соғлом одамнинг бош мия қобиғида уйқу пайтида ҳам пешоб қилишга эҳтиёж туғилганлигини қабул қилувчи марказ, И.П.Павлов таъбири бўйича “соқчилик шахобчаси” мавжудлиги боис, киши ҳожат қистаганда уйғонишга мажбур. Аммо айрим салбий таъсиротлар сабабли бу марказ шаклланиши кечикиши ҳам мумкин.\nОдатда, оқшомги энурез қизларга нисбатан ўғил болаларда кўпроқ учраши кузатилади. Айрим ҳолларда расида даврига келиб, бу дарднинг ўз-ўзидан йўқолиб кетиши ҳам аниқланган. Келинг, энди қуйида бемор болаларнинг оналари сўраган айрим саволларга жавоб берайлик.\n— Таг ҳўллаб қўйиш дарди пешоб-таносил аъзоларининг касаллиги ҳисобланадими ёки аксари шифокорлар таъкидлашганидек асаб-руҳий тизим хасталигими?\n— Бу дардни руҳий хасталиклар сафига қўшишни унчалик тўғри деб бўлмайди. Чунки аксари беморларда учрайдиган ғамбодалик, одамовилик, тортинчоқлик, асабийлик каби қатор аломатлар вужудга келишида атрофдагиларнинг таъсири ҳам салмоқли бўлади. Тўғри, гоҳида энурез церобрастения синдроми каби мия дардларининг кўриниши ҳам бўлиб вужудга келади. Бу дардни даволаш қийин кечишига ва касалликнинг оғирлашувига атрофдагиларнинг айрим ножўя ҳаракатлари ҳам жиддий таъсир қилади.\nБиринчидан, аксар ота-оналар тагини ҳўллаб қўйган болани танбеҳ бериш билан даволайман деб хато хатти-ҳаракатлар қилиб, унда сурункали стресс, яъни неврозга мойилликни вужудга келтиришади.\nИккинчидан, бундай болакайларнинг камситилиши, яъни бир ётоқда ётувчи ака-укалари, опа-сингиллари олдида мулзам этилишининг ўзи ҳам унинг яккаланиб қолишига олиб келади. Натижада, болакай “яна тагимни ҳўл қилиб қўймасмикинман”, деган сиқиқ кайфият таъсирида ухлайди ва албатта, таг ҳўллашни давом эттиради.\nУчинчидан, болакайнинг кескин қўрқиб кетиши, ота-она жанжалларидан қаттиқ таъсирланиши ёхуд катталар билан бир қаторда даҳшатли филмлар кўриши кабилар ҳам энурезга сабаб бўлиши мумкин.\n— Умуман, энурезни келтириб чиқарадиган қандай касалликлардан огоҳ бўлиш лозим?\n— Энурез дардининг келиб чиқишига кўпинча қуйидаги касалликлар сабаб бўлади:\n— буйрак яллиғланиши дарди — ниелонефрит билан сурункали, узоқ муддат оғриш;\n— пешоб қопчасининг сурункали яллиғланиши — цистит дардидан ўз вақтида даволанмаслик;\n— болакайлар вужудини ўта нимжонлаштириб қўювчи гижжаларни пайтида йўқотмаслик ҳамда камқонлик ва авитаминоз кабилар;\n— томоқ, бурун, қулоқ, оғиз бўшлиғи каби аъзолардаги сурункали, ҳолдан тойдирувчи касалликлар ҳам энурезга мойиллик туғдириши мумкин.\n— Пешобни ушлолмаслик дардининг даволаб бўлмайдиган турлари ҳам мавжудми?\n— Дарҳақиқат, гоҳида пешоб тута олмаслик айрим руҳий хасталикларнинг кўриниши сифатида ҳам вужудга келиши мумкин. Зеро: бундай беморлар психиатр мутахассислар ҳисобида туришади ва айнан пешоб тута олмасликни нохуш ҳоллигини фаҳмлай ҳам олишмайди. Улар кечаси ҳам, кундузи ҳам бехосдан сийиб қўйиши, уялиш ўрнига, аксинча, истиҳоласиз завқланиши ҳам мумкин. Бундай ҳоллар шизофрения, маниакал депрессив психоз, тутқаноқ, телбалик каби дардларга хосдир. Бундай ҳолларда беморга психиатр-мутахассисгина ёрдам бера олади. Аммо тагини бехосдан ҳўллаб қўядиган руҳий соғлом беморларда сиқилиш туфайли руҳий хасталиклар пайдо бўлиши асло мумкин эмас.\n— Аксари пешоб тута олмайдиган беморларда невроз дарди ҳам учраши тўғрими?\n— Невроз асаб тизимига хос хасталик бўлиб, кескин сиқилиш, қўрқув, изтироб кабилар маҳсули бўлиши мумкин. Неврозга чалинган беморларнинг уйқуси бузилади, алғов-далғов тушлар кўришади ва қўрқув туфайли беихтиёр таг ҳўллаб қўйишади.\nНевроз туфайли пешоб тута олмайдиганларнинг касаллик тарихи ўрганилганда уларнинг оналари ҳомиладорлик даврида кўп хасталанганлиги, туғруқ даври қийин кечганлиги, болакай касалмандроқ ўсиб, болаликда мияси шикастланганлиги ёхуд яллиғланганлиги аниқланади.\nУмуман, пешоб тута олмайдиганларнинг уч турини тафовут этиш мумкин:\nБиринчи тур ирсий мойиллик ва миядаги салмоқли ўзгаришларнинг натижаси бўлади. Бундай дардга чалинган болалар учун уйқудан олдин ичилган суюқлик миқдорининг аҳамияти йўқ. Одатда, кам туш кўриб, ўта чуқур ухлайдиган бундай беморлар кечанинг биринчи ярмида қовуқ унча тўлмаса ҳам сийиб қўяверишади. Таги ҳўллангач ҳам уйғонмаслиги, фақат у ёнбошдан бу ёнбошга ағдарилиши кузатилади, холос.\nИккинчи турга хос беморлар пешоб чиқариш йўллари ва аъзоларининг тонуси сусайганлиги боис, қовуғи тўлиб кетгандагина сийиб қўяди. Тонгга яқингина сийиб қўядиган бундай беморлар таги ҳўлланган заҳот уйғонишади. Пешоб миқдори ичилган суюқлик ҳажмига боғлиқ бўлади.\nУчинчи турдаги беморлардаги ҳолат қовуқ тонуси сусайиши билан боғлиқ. Бу тоифадагилар бир кечанинг ўзида 4-5 маротабалаб, ҳатто кундуз ухласа ҳам таг ҳўллаб қўйиши кузатилади. Пешоб қилгач, уйқудан уйғонса-да ўзини идора қилолмайди. Шунинг учун уйғонгандан сўнг ҳам сийишда давом этишдан ўз-ўзини тия олишмайди. Оз-оздан тез пешоб қиладиган бундай беморлар шифокор урологдангина керакли ёрдам олишлари мумкин.\n— Пешоб тута олмаслик дардидан батамом қутулиш учун нималарга аҳамият бериш жоиз?\n— Бу дарддан батамом қутилиш учун унга олиб келадиган сабабларни бартараф этиш лозим:\n1. Болада буйрак, қовуқ, пешоб йўллари яллиғланиши дардларини, фимоз, пешоб қопчаси жоми ўзгариши, уруғ безлари шишиши каби хасталиклар йўқлигига ишонч ҳосил қилиш лозим.\n2.Ота-оналар энурезга чалинган болаларида дармондориларга муҳтожлик, камқонлик ва, айниқса, гижжалар йўқ бўлишига эришишлари лозим. Гижжаси бор болаларда озғинлик, уйқу бузилиши, иштаҳа пастлиги, босинқираб ухлаш, уйқуда тишларни ғижирлатиш, эрталаблари оғиздан сўлак оқиб юриши, кечалари орқа чиқарув тешиги соҳасининг қаттиқ қичиши каби аломатлар кузатилади. Бундай беморлар гижжалардан халос қилинса, энурезнинг ўз-ўзидан йўқолиб кетиши кузатилади.\n3. Томоқ, бурун, қулоқ, оғиз бўшлиғининг сурункали касалликлари, ҳатто қуртлаган тишлар ҳам энурезга мойиллик туғдирувчи омиллардан эканлигини унутмаган ҳолда, бу дардларни бартараф этиш лозим.\n4. Оиладаги ички муҳитни барқарорлаштириш, болада невроз пайдо бўлмаслигига эришиш мақсадида унга нисбатан атрофдагиларнинг муносабатини маромга солиш лозим. Бу мақсадда шифокор мутахассис — ота-она, ўқитувчи (ёхуд тарбиячи) иттифоқи изчилликда, ҳаммаслак бўлиб иш юритишлари лозим. Аниқроғи, дардманд болакай атрофдаги тенгдошларидан яккалаб қўйилмаслиги, унга асоссиз танбеҳ бераверилмаслиги, унинг ички дунёсига кириш лозим бўлади.\nОдатда, энурезга чалинган беморларни даволаш узоқ муддатга — бир неча ҳафтадан беш-олти ойгача чўзилиши мумкин.\n— Бундай беморларга психотерапевтик муолажаларнинг яхши таъсир этиши нечоғли ҳақиқатга яқин?\n— Муборак китобларимизда “Бир ғамбода кишининг кўнглини кўтармоқ, ҳатто нафл ибодатларидан-да афзалроқ”, эканлиги бежиз таъкидланмаган. Айниқса, тенгдошларидан яккаланиб, анча одамови бўлиб қолган бундай беморларни даволашда руҳий таъсиротларнинг ижобий аҳамиятини инкор этиб бўлмайди. Қарангки, энурез дарди она меҳрига муҳтож, алла эшитмаган меҳрибонлик уйлари болаларида кўпроқ учраши кузатилар экан. Зеро, гўдакка айтилаётган алла болакай қалбига нафақат Жаноби Ҳақни танитиш мақсадини ўз ичига олар экан, балки болалар асаб-руҳий тизимини ҳар хил салбий таъсиротлар, қўрқув кабилардан муҳофаза ҳам этар экан. Демак, беқиёс руҳий муолажа ҳисобланган аллалардан болакайларни мосуво этмаслик мақсадга мувофиқдир.\nЗамонавий психотерапия уч босқични ўз ичига олади.\nI. Дастлаб беморга мутахассис шифокор гипнотик уйқу воситасида таъсир этади.\nII. Кейинчалик ота-она уйқу олдидан таъсир эта бошлайди.\nIII. Ниҳоят, бемор ўз-ўзини ишонтириш, яъни аутоген чиниқиш билан шуғуллана бошлайди.\nУмуман, асосий даволаш усулларидан бўлган психотерапия беморни ишонтириш, чалғитиш, тушунтириш, ўз-ўзини ишонишга ўргатиш, тарбиявий тадбирлар, енгил ва чуқур гипноз қилиш кабиларни ўз ичига олади. Одатда гипноз 3-4 сеансдан 30 сеансгача ҳам ўтказилиши мумкин.\nАйримларга кодлаштириш, яъни мияга махсус дастурли таъсир этиш ҳам ижобий таъсир этади. Игна билан даволаш ҳам самарали усул ҳисобланади.\nЯпонларнинг Шиатсу ва хитойлик уқалаб даволовчилар фикрича, кечаси таг ҳўллаб қўйиш қовуқ жомлари мушакларининг бўшашиши билан боғлиқ. Улар буни бартараф этиш учун қуйидаги муолажаларни тавсия этишади:\nБел қисм умуртқаларининг икки ёнидаги бештадан нуқтага, сўнгра қуймичдаги уч нуқтага бармоқлар билан оҳиста босилади. Сўнгра кафт билан киндик пастига, яъни қовуқ ҳудудига таъсир ўтказиш лозим.\nЗамонавий табобат махсус ҳудудларга электростимуляция қилиш усули билан анча самарага эришмоқда.\n— Халқ табобатида бу касалликни қайси услублар ёрдамида самарали даволашган?\n— Халқ табобатидаги қуйидаги услублар бугун ҳам ўз аҳамиятини йўқотмаган:\n— Кечаси уйқуга ётиш олдидан мойчечакли (ромашка), доривор мармаракли (шалфей) ёхуд исириқли қайнатма тайёрлаб, 10-15 дақиқа давомида илиқ ванна қилиш мақсадга мувофиқ.\n— 1 ош қошиқ шивит (укроп) уруғини термосга солиб, устидан 1 стакан қайноқ сув солинади. 3-4 соат вақт ўтгач, ушбунинг барчасини бир пайтда истеъмол қилиш ўта самарали ҳисобланади.\n— Уч ош қошиқ жағ-жағ (пастушья сумка) ўтини термосга солиб, устидан 2 стакан қайноқ сув қуйилади. 3-4 соат ўтгач тайёр бўлган шифобахш дори бир кунлик маромга етади. Бир кунда 4 марта 0,5 стакандан овқатдан олдин истеъмол қилинади.\n— Қуритиб майдаланган 6 грамм доривор гулхайри илдизи (корень алтая лекарственного) устига 1 стакан совуқ сув қуйиб, ярим кун давомида тиндириб, иккига бўлиб истеъмол қилинади.\n— Бир чой қошиқ далачой (зверобой) ва тиллабош (золототысячник)ни талқон қилиб, чойдек дамлаб кунига икки уч маҳал истеъмол қилиш ҳам ўта фойдали.\nҚуйида таг ҳўллаб қўйиш одати фарзандида рўй берган оналарга қўл келадиган тавсияларни келтирмоқдамиз.\n1. Дардманд боланинг қатъий кун тартиби: вақтида ухлаши, сайр қилиши, хоналар ҳавосини тез-тез янгилаб туриши назорат қилиниши лозим.\n2. Кунига 4 маҳал овқатланишга, овқат таркибида сут маҳсулотлари, оқсилга бой таомлар, ҳўл мевалар, сабзавотлар, калийга тўйинган майиз, туршак, олхўри кабилар бўлишига эришиш керак.\n3. Дастлаб энурезга олиб келадиган бошқа касалликлар: қовуқ яллиғланиши, гижжа кабилардан халос бўлиш шарт.\nҚуйидаги тадбирларга ҳам ҳар бир она жиддий эътибор қаратиши лозим:\n— Болангизга куннинг иккинчи ярмида, айниқса, кечаси суюқлик истеъмол қилишини кескин чекланг; қовун-тарвуз, сархил узум, чанқовбосди ичимликларни меъёрида истеъмол қилгани маъқул. Агар у меъёридан зиёд суюқлик ичган бўлса, яримта шўр қурут сўрдиринг.\n— Боланинг ака-укалари, опа-сингиллари унинг устидан кулишига имкон яратмаслик лозим. Бунинг учун уни ухлаш олдидан ўз ётоқхонангизга олиб киришингиз ва эркалаш, аллалаш усуллари каби билан психотерапия қилишингиз мумкин. Масалан, тахминан бундай: Болам, мен ўнга қадар санагунимча, (ёки алла айтиб тугатгунимча) ухлаб қоласан. Бир (ёки алла хиргойи этилиб) сен мендан бошқа нарсани эшитмаяпсан. Сен ўзингни яхши, қулай ҳис этаяпсан. Ёлғизсан, бахтиёрсан, юрагинг бир текис уряпти, чуқур-чуқур нафас олаяпсан. Қовоқларинг оғирлашаяпти, ёқимли чарчоқ сезяпсан. Икки… Хотиржамсан, мудраяпсан. Уч. Ухла, ухла, ухла, овозим элас-элас, узоқдан эшитилаяпти. Тўрт. Ухла. Беш… Туш кўраяпсан, ёқимли туш, дўстларинг билан ўйнаб юрибсан. Олти. Шу пайт сийгинг келди. Дарров ўрнингдан туриб, ҳожатхонага борасан. Сийиб келиб, қайта ётасан. Етти… Саккиз… Тўққиз, Ўн… Ухла, хаёлингда — бир фикр. Сийгим қистаса, ўрнимдан тураман. Ҳожатхонага бориб, сийиб келиб, яна ухлайман…\n— Энурез дардини даволашда болада ижобий рефлекс пайдо этиш муҳим аҳамиятга молик. Бунинг учун Соат (Будилник) услубини қўллаш яхши самара беради. Бола ҳар куни 900 (2100)да уйқуга ётқизилиб, соат қўнғироғи 1200 (2400) га қўйилади. Шу пайтда онаси болани мажбурлаб уйғотиб, уйқусираган ҳолда эмас, мутлақ сергак торттириб ҳожатга чиқишга ўргатади. Натижада, бир неча ойлардан сўнг болада соат 1200 га келиб ўз-ўзидан уйғониб, бўшаниб келиш одати рефлекс тарзига киради. Дейлик, шундан сўнг ҳам бола тўшагини ҳўллаб қўйса, қуйидагича тадбирни қўллаш лозим. Уйдагиларнинг барчасидан барвақтроқ уйғонган она дастлаб дардманд боласи тўшагидан хабар олади. Агар ўрин ҳўл бўлса, уни уйғотиб ҳам ўтирмасдан тўшаги ва кийимларини билинтирмасдан янгилаб қўяди. Эрталаб болалар тургач, танбеҳ бериш у ёқда турсин, атрофдагиларга ва боланинг ўзига ҳам сир бой бермайди.\nУмуман, оқшомги энурез дарди мутахассис шифокорлар маслаҳати билан узоқ даволаниши лозим бўлган дард ҳисобланади.\nФобия — аср дарди\nШикаста дил фиғонлари\nОила — мўъжаз ватан


Энди Нидерландия Голландия эмас. Ҳукумат бу номдан воз кечди\nЭнди Нидерландия Голландия эмас. Ҳукумат бу...\n06.10.2019 15:32 0 2343\nНидерландия ҳукумати Голландия деган номдан воз кечишга қарор қилди. Чунки бу ном одамларда наркотик моддалар ва шов-шув бўлиб кетган қизил фонуслар квартали билан машҳур бўлган.\nНидерландия номи 2020 йилда Токиода ўтказиладиган Олимпиадада қўлланилади. Шунингдек жорий йилда ташкил этиладиган Eurovision Song Contest 2019 мусиқа конкурсида ҳам мамлакат айнан шу ном билан қатнашади.\nШу тариқа ҳукумат экспорт, туризм, спорт ва «Нидерландия маданияти ва қадриятлари»ни тарғиб қилмоқчи. Боз устига Голландия номидан воз кечиш орқали «глобал муаммоларни ҳал қилишда илғор технологиялар» ишлаб чиқарадиган мамлакат имиджини яратиш мақсад қилинган.\nХориж 06/01, 16:03\nГолландия энди расман йўқ\nХориж 23/10, 12:33


ҲАРБИЙЛИК МАҲОРАТИ, АЁЛЛИК ЛАТОФАТИ МУЖАССАМ\nМудофаа вазирлиги спорт клубида Мудофаа вазирлиги қўшинларида хизмат қилаётган ҳарбий хизматчи аёллар ўртасида спорт спартакиадаси ўтказилди. Мусобақаларда спортнинг 7 тури бўйича 15 та жамоа, 200 нафарга яқин спортсевар ҳарбий хизматчи иштирок этди.\nТантанали очилиш маросимида Қуролли Кучлар Марказий ашула ва рақс ансамбли хонанда ва раққосалари томонидан концерт дастури намойиш этилди. Даврада хиром айлаган спартакиада иштирокчилари давомли қарсаклар билан олқишланди. Улар ўзбек аёли – миллат чироғи сифатида кўнгиллардан жой олганди.\nКейин мусобақаларга старт берилди. Энди аёллар ўзларининг ҳарбий хизматчи сифатидаги маҳоратларини намойиш қилдилар. Спартакиаданинг биринчи кунида шахмат, шашка, сузиш ва стол тенниси бўйича ғолиблар аниқланди. Сузиш мусобақасида Мудофаа вазирлиги марказий алоқа тугуни ходими сержант Юлия Кельдишева ғолибликни қўлга киритди. Стол теннисида эса Чирчиқ олий танк қўмондонлик-муҳандислик билим юрти вакили кичик сержант Азиза Ҳабибова Қуролли Кучлар академияси сержанти Феруза Исмаиловадан устун келиб, ғалаба қозонди. Шашка мусобақасида кичик сержант М. Раҳмонова биринчиликка эришган бўлса, шахмат доналарини суришда кичик сержант Р. Гарашенко ғолибликни қўлга киритди.\nЧирчиқ дала-ўқув майдонида ўтказилган отиш мусобақаси қизғин тусда ўтди. Унда ПМ-1 қуролидан отиш бўйича сержант З. Валихонова, АК-1 қуролидан отишда эса кичик сержант Ш. Хўжақулова бошқаларни доғда қолдирди.\nВолейбол мусобақасини томошабинлар ҳам айрича ҳаяжон билан кузатишди. Мудофаа вазирлиги марказий аппарати ва Марказий алоқа тугуни вакилларидан таркиб топган жамоа Ҳаво ҳужумидан мудофаа қўшинлари ва Ҳарбий ҳаво кучлари вакилларига қарши тўп суришди. Ушбу мусобақада Ҳаво ҳужумидан мудофаа қўшинлари ва Ҳарбий ҳаво кучлари аёлларидан иборат жамоа бир неча йиллардан буён ғолибликни қўлдан бермай келаётган гуруҳни енгди.\nНатижаларга кўра, умумжамоа ҳисобида Қуролли Кучлар академияси вакиллари 1-, Мудофаа вазирлиги марказий аппарати ва Марказий алоқа тугуни жамоаси 2-, Чирчиқ олий танк қўмондонлик-муҳандислик билим юрти номидан қатнашган аёллар 3-ўринга сазовор бўлдилар.\nҒолибларга оркестр томонидан чалинган тантанали садолар остида ташкилий қўмита томонидан фахрий ёрлиқ ҳамда медаллар топширилди.


Эрим талоқ айтиб тан олмаяпти\n11:36 / 17 февраль | moxira | 243\nАссалому алайкум! Мен Жиззахданман хозир жуда тушкунликламан. Илтимос сизлардан соволимга тезроқ жавоб беришларингизни сўрайман. Турмушимизга 12 йил бўлади. 1нафар фарзандимиз бор. 2019-йил ноябир ой бошида жудда катта жанжал бўлди. Уй масаласида. 2012-йилдан бери ижарада яшайман. Уй масаласи жанжаллашип қолдик. Хўжайним 1-талоқ 2-талоқ деди. 3-сини эслолмайман. Энди менга яқинлашма харомсан деди. Орадан 10-15 кун ўтиб ярашиб олдик. Талоқ маносини нетдан изладим. Хўжайнимга нима манода айтдингиз десам мен айтганим йўқ деп жахли чиқаяпи. Имомга бориб айтайлик бўлган воқеяни деб қанча уринсам хам бормайман мен айтганим йўқ деяптилар. Ўзимиз яшайдиган жойга яқин имомга бориб бўлган воқеяни айтдим. Имом талоқ тушмаган деди. Никох ўқитиб юбораслар деди. Сизлардан илтимос виждоним қийналип тушкунликка тушип қолганман. Жавобларингизни кутаман.\n– Ва алайкум ассалом! Эрингизни гапи ёлғонлиги аниқ, чунки биринчи иккинчи талоқ деб оғзидан чиққан. Аёл киши бундай ўринда қозининг вазифасини бажариб ўзи ҳукм чиқариш керак. Эрли ҳаёт ҳам эрсиз ҳаёт ҳам 20-30 йилда тугайди. Аммо зинода яшаганларни дўзахдаги ҳаёти тақвода яшаганларнинг жаннатдаги ҳаётини чеки йўқ. Валлоҳу аълам!\nМактабда жинсий тарбия дарси\nСунан эгалари кимлар?\nКим билан шерикчилик қилсам бўлади?\nТақсит савдоси ҳақида\nИстеъмол кредитда ҳужжат масаласи\nДуойи-Фотиҳа қилиш одоби\nЯнги йил совғаси ва мукофотлари\nЧап қўлда овқатланиш ҳақида


Арисда 66та ижтимоий иншоот таъмирлаб қўйилди\nАрис шаҳрида 6704та уйнинг таъмирлаш ишлари тугади. Бу қамровли қурилишга 184та компания, 7382 нафар қурувчи ва 298та ихтисослаштирилган техника жалб этилган. Бу Арис шаҳрида ўтган Туркистон вилояти ҳокими Ў. Шўкеев иштирокидаги девон мажлисида маълум бўлди.\nМажлисда сўзга чиққан ҚР Индустрия ва инфратузилмавий ривожлантириш вазирининг биринчи ўринбосари Қ. Ўскенбаев, кўчмас мулк соҳибларининг келишмаслиги сабабларига кўра 75та хусусий уй-жойда қурилиш юритиш учун шартномалар тузилаётганлигини маълум қилди.\n– Арис шаҳрида жами 66та ижтимоий иншоот бор. Жумладан, 53та таълим маскани, 8та соғликни сақлаш, 4та спорт муассасаси, 1та хиёбон. Барча иншоотларга зарар етган, шу жумладан, “Самұрық-Қазына” ҲЖ маблағи ҳисобидан 62та иншоот тўкис таъмирланиши ва 4та иншоот тўлиқ қайта тикланиши керак. 4та болалар боғчасида ишлар тугади. Қолган 62та иншоотда иш олиб борилмоқда, – деди вазир ўринбосари Қ. Ўскенбаев.\nШуни таъкидлаб ўтиш жоизки, Арис шаҳридаги кичик ва ўрта бизнеснинг зарар кўрган барча иншоотлари “Атамекен” миллий тадбиркорлар палатаси орқали йирик бизнес маблағи ҳисобидан қайта тикланди. Айни пайтда 64та тадбиркорлик субъектига 251,5 млн. тенге товон тўланган.\nТуркистон вилояти ҳокимининг матбуот хизмати, 2019-08-06, 22:01 82


Францияда сунъий юрак қўйилган учинчи бемор вафот этди\n18:25 / 23.12.2015\nФранцияда сунъий юрак қўйилган беморларнинг вафот этиши билан боғлиқ учинчи ҳодиса рўй берди. Бу ҳақда биопротеза яратувчи Carmat компанияси расмий сайти хабар бермоқда.\n74 ёшли бемор 18 декабрь куни оламдан ўтган. Унинг ўлимига сурункали буйрак етишмовчилиги туфайли нафас олишнинг тўхтаб қолгани сабаб сифатида кўрсатилмоқда.\nМарҳумга сунъий юрак 8 апрель куни қўйилганди. Август ойининг сўнггида у уйига қайтариб юборилган.\nТаҳлиллар унинг ўлимига биопротеза функциясида бирор-бир алоқадорлик бўлмаганини кўрсатган. Қайд қилинишича, беморда юракдан бошқа ҳам катта муаммолар, жумладан буйрак етишмаслиги хасталиги мавжуд бўлган.\nФранция сунъий юрак қўйилган иккинчи бемор жорий йилнинг май ойида вафот этганди. 69 ёшли эркак шифохонага қон айланиш тизимининг яхши фаолият олиб бормагани туфайли учун олиб келишган. Шифокорлар унинг сунъий юрагини алмаштиришган, бироқ беморнинг ҳаётини сақлаб қолишнинг иложи топилмаганди.\nCarmat сунъий юракларини ўрнатиш бўйича дастлабки жарроҳлик амалиёти 2013 йилнинг 18 декабрида бўлиб ўтган. 76 ёшли бемор операциядан 75 кун ўтиб ҳалок бўлганди.


Ozodlik Radiosi 13.06.2018 15:38\nOzodlik Radiosi 30.05.2018 12:43\nОзодлик сўнгги икки ҳафта давомида ўтказган текширувлари натижасида футбол бўйича Ўзбекистон Суперлигасининг сўнгги икки турида мамлакат президенти ои…\nОзодлик сўнгги икки ҳафта давомида ўтказган текширувлари натижасида футбол бўйича Ўзбекистон Суперлигасининг сўнгги икки турида мамлакат президенти оиласига яқин тадбиркор, назоратчилар ва мураббийларга босимлар ўтказганини аниқлади.\nҚўқонлик ишбилармон, президент Шавкат Мириёевнинг кенжа куёви Отабек Умаровнинг укаси, 32 яшар Ойбек Умаровнинг “Қўқон-1912” футбол жамоасига алоқасининг мақомини Озодлик ҳозирча аниқлай олгани йўқ. Бироқ, унинг "Қўқон-1912" иштирок этган сўнгги икки ўйин давомида ўзини тутиши оддий футбол ишқибозиникидан кескин фарқ қилишини кўрсатганини айтмоқда Озодлик суҳбатдошлари.\nОзодлик бундай хулосага бир-биридан мустақил ўнга яқин гувоҳлар: футбол клублари аъзолари, мураббийлар, футбол расмийлари ва мухлислари билан бўлган батафсил суҳбатлардан сўнг келди.\nСуперлига жадвалида 8- ўринда бораётган “Қўқон-1912” жамоаси ўз майдонида 22-май куни "Бухоро" жамоасига 1:2, 26-май куни эса, "Қизилқум" жамоасига 0:1 ҳисобида ютқазиб қўйди.\nОзодлик суҳбатдошлари мазкур учрашувлар пайтида юз берган воқеаларни деярли бир хил тасвирлашди.\nOzodlik Radiosi 31.05.2018 14:00\nПрезидент Мирзиёев 29 май куни ўтказган видеоселектор йиғилишида Давлат солиқ қўмитаси раҳбарини алмаштиргани "бежиз эмас”лигини айтаркан, қўмита соби…\nПрезидент Мирзиёев 29 май куни ўтказган видеоселектор йиғилишида Давлат солиқ қўмитаси раҳбарини алмаштиргани "бежиз эмас”лигини айтаркан, қўмита собиқ раҳбари Ботир Парпиевнинг "қандай ишлар билан шуғулланганидан ҳайрон қолганини” билдирди.\nПрезидент, шунингдек, мамлакат солиқ тизимидаги ишларнинг “70 фоизи коррупция билан боғлиқ” эканлигини ҳам айтиб ўтди.\nШавкат Мирзиёевнинг Солиқ қўмитаси ва унинг собиқ раҳбарига оид бу гаплари Ботир Парпиевнинг қариндошлари бирин-кетин ишдан олина бошлаганига оид хабарлар ортидан янгради.\nСолиқ қўмитасини 14 йил бошқарган қудратли генерал Ботир Парпиевни у милиция полковниги бўлган йиллардан буён биладиган публицист Шароф Убайдуллаев бугунги суҳбатда “Парпиев солиқ мафиясини яратди”, деди.\nАйни пайтда, Убайдуллаев Парпиевнинг қариндошлари ишдан олинаётганини қоралади. “Ҳуқуқий-демократик давлатда бундай бўлмаслиги керак”, деди OzodNazar меҳмони.\nOzodlik Radiosi 28.05.2018 11:38\nЎш вилоят суди Ўзбекистон президенти Шавкат Мирзиёевга суиқасд режалаштирганликда айбланиб, 15,5 йилга қамалган Достонбек Саримсоқов устидан Ўш шаҳар …\nЎш вилоят суди Ўзбекистон президенти Шавкат Мирзиёевга суиқасд режалаштирганликда айбланиб, 15,5 йилга қамалган Достонбек Саримсоқов устидан Ўш шаҳар суди чиқарган қарорни ўз кучида қолдирди. Ҳукмдан қониқмаган Д.Саримсоқов ва адвокати эндиликда Қирғизистон Олий судига мурожаат қилмоқчи.\nOriginally published at - https://www.ozodlik.org/a/osh-sarimsoqov/29254999.html\nOzodlik Radiosi 31.05.2018 14:16\nСурхондарë вилояти¸ Денов тумани Хайробод қўрғони Боғи эрам маҳалласи Обод маҳалла дастури доирасида бузилишга тушган. Уйлари бузилиши эвазига ер ҳам¸…\nСурхондарë вилояти¸ Денов тумани Хайробод қўрғони Боғи эрам маҳалласи Обод маҳалла дастури доирасида бузилишга тушган. Уйлари бузилиши эвазига ер ҳам¸ пул ҳам таклиф қилинмаган маҳалла аҳли бундан норози.\nOriginally published at - https://www.ozodlik.org/a/29261751.html\nOzodlik Radiosi 16.06.2018 03:00\nОзодликка бир неча манбадан келган маълумотга кўра, жорий ой бошида Тошкент шаҳар прокурорининг собиқ 1-ўринбосари Мирағлам Мирзаевнинг йигирмага яқин…\nOzodlik Radiosi 06.06.2018 11:00\nЎзбекистон марҳум президентининг тўнғич қизи Гулнора Каримованинг Швейцария банкида музлатилган 800 миллион Швейцария франкининг (шу кунда 810 миллион…\nБу ҳақда Озодликка мазкур жараëн тафсилотларига яқин Швейцария¸ Швеция ва Британиядаги манбалар бир-биридан мустақил равишда маълум қилди.\nАйни пайтда¸ Озодлик билан ëзишмаларда Швейцария федерал прокуратураси Каримова устидан 2012 йили очилган жиноий ишнинг ҳамон давом этаëтгани ва ишнинг қачон судга оширилиши мавҳумлигини билдирди. Музлатилган пуллар тақдири бўйича сўнгги сиëсий қарор чиқарувчи Швейцария Ташқи ишлар вазирлиги эса¸ бу масалада қачон¸ қандай қарор олиниши ҳақидаги саволга жавоб бера олмаслигини айтиш билан чекланди.\nСиëсий музокаралар якунига етиб қолган\nГулнора Каримовага қарашли экани айтилаëтган пуллар тақдири борасида Тошкент ва Берн ҳукуматлари ўртасида анчадан бери бораëтган музокараларга оид маълумотни матбуотга очиқлашга ваколатли бўлмаган швейцариялик мулозимнинг Озодликка шахси сир қолиш шарти билан айтишича¸ Берн ҳукумати бу пулларни имкон қадар тезроқ Ўзбекистон янги ҳукуматига қайтариш истагида.\n“Музокаралар анчадан бери давом этмоқда. Биласиз¸ Каримованинг Швейцария банкларида музлатилган пулига бир неча даъвогар бор. Биринчиси¸ Ўзбекистон ҳукумати бўлса¸ иккинчиси АҚШ¸ яна бири эса¸ Zeromax кредиторлари. Каримова ва шерикларининг молиявий жиноятларни АҚШ долларида¸ Америка банк тизимларидан фойдаланган ҳолда амалга оширганини иддао қилаëтган АҚШ Адлия вазирлиги бу пулларнинг бир қисмини олиши мумкин. Zeromax кредиторлари ҳозирча бу ширкатнинг асл эгаси Каримова эканини терговга исботлай бера олгани йўқ¸шунинг уларда деярли шанс йўқ¸” деди бу мулозим.\nOzodlik Radiosi 12.06.2018 11:32\nOzodlik Radiosi 08.06.2018 12:47\nOzodlik Radiosi 12.06.2018 14:30\nТошкент шаҳар Шайхонтоҳур туман Ички ишлар бўлими ходимлари мажбурий равишда ободонлаштириш ишларига чиқарилаётганидан шикоят қилди. Озодликка боғланг…\nТошкент шаҳар Шайхонтоҳур туман Ички ишлар бўлими ходимлари мажбурий равишда ободонлаштириш ишларига чиқарилаётганидан шикоят қилди. Озодликка боғланган милиционерларга кўра, бир ойдан буён бўлим ходимлари иш пайти кўча супириш ва тозалаш ишларига жалб қилинмоқда. Туман ИИБ раҳбарлари бўлим ходимларининг кўча тозалашга чиқарилаётганини тасдиқлади.\n“Фаррошга айланган мелисалар”\nОзодликка боғланган Шайхонтоҳур туман Ички ишлар бўлими ходимига кўра, бир ойдан буён бўлимнинг сержант ва сафдорлари “Обиназир” маҳалласини тозалаш ишларига мажбурий тарзда олиб чиқилмоқда.\n“РОВД ходимлари ҳамда қўриқлаш хизмати ва ёнғин хавфсизлиги бўлимининг сержант ва сафдорлари бир ойдан буён ҳар куни уборкага чиқарилаяпти. Фақат ёши 40дан ошганлар чиқмаяпти. Бир кунда 30 киши сменага тушади. Шундан 10 киши уборкага чиқади. Эрталаб соат 8 да развод бўлади. Разводдан кейин формани ечиб, гражданский кийимда уборкага кетамиз. Қўлимизга белкурак билан кетмон беришган. Ўтларни чопаяпмиз. Қуриб қолган дарахтлар бўлса, кесаяпмиз. Гаражларни бузаяпмиз. Дардимизни кимга айтишни билмаяпмиз. Ёрдам беринг”, дейди исмини очиқламасликни сўраган милиция ходими.\nOzodlik Radiosi 11.06.2018 12:14\nСамарқанд вилоятининг Пахтачи туманидаги Гулшан маҳалласида яшаган 24 яшар Жаҳонгир Облоқулов 3 июнь куни иш излаб кетяпман деб уйдан чиққан ва молхон…\nOzodlik Radiosi 04.06.2018 14:00\nБеш йилдан буён қидирувда бўлган тошкентлик ака-ука Аброл ва Шуҳрат Дўсмуҳаммедовлар қамалмаслиги ҳақидаги прокурор ваъдасидан сўнг 28 май куни Истанб…\nOzodlik Radiosi 28.05.2018 16:30\nСурхондарёлик фермер прокуратура ходимлари уни дўппослаб, қовурғасини синдиргани ҳақда даъво қилиб, Ўзбекистон бош прокуратураси ва Ўзбекистон президе…\nOzodlik Radiosi 29.05.2018 14:00\nАндижон шаҳар ички ишлар бўлими бошлиғи, полковник Шуҳрат Парпиев 27 май куни кечқурун ишдан олинди. Шу куни, Бухоро вилоят ички ишлар бошқармаси бошл…\nOzodlik Radiosi 15.06.2018 12:36\nАндижондан бир раҳбарнинг қўл остидаги ташкилот раҳбарларини жуда ҳам қаттиқ уятли сўзлар билан сўкаётгани ёзилган аудиофайл Озодликка келиб тушди.…\nOzodlik Radiosi 08.06.2018 09:00\nСурхондарё вилоятининг Ангор туманидаги Новшаҳар қишлоғида яшайдиган Ойгул Султонованинг айтишича, унинг янги қурилган уйига электр сими ҳам тортилмаг…\nЛекин, туман Мажбурий ижро бюроси Ойгул Султоновадан электр энергияси учун 400 минг сўм қарз тўлашни талаб қилмоқда.\n“Келинглар, уйимни кўринглар, ҳали очиқ даладаги янги жой, электр тортилмаган, нима учун мен ишлатмаган нарсамга пул тўлашим керак, деганимга қарамасдан, барибир тўлайсиз, компьютерда бор, дейишяпти. Ахир, емаган сомсага мен пул тўламайманку”, дейди Ойгул Султонова.\nОйгул Султонова уйининг кўринишини расмга олиб жўнатди.\nOzodlik Radiosi 08.06.2018 13:00\nOzodlik Radiosi 29.05.2018 12:00\nOzodlik Radiosi 11.06.2018 15:00\nЎзбекистондаги автомобил салонларида “Дамас” машинаси харидорлари билан шартнома имзоланишдан олдин улардан машинанинг айрим эҳтиёт қисмлари, жумладан…\nOzodlik Radiosi 01.06.2018 13:23\n“Қозоғистон чегарасида йўл нозирлари кўнглига келган ишни қилмоқда. Киргизмайман, деб асоссиз талаблар қўймоқда. Савол берсангиз, сабабини айтолмайди.…\n“Қозоғистон чегарасида йўл нозирлари кўнглига келган ишни қилмоқда. Киргизмайман, деб асоссиз талаблар қўймоқда. Савол берсангиз, сабабини айтолмайди. Одамларга қўл кўтариб, туртиб-суртиб қўполлик қилмоқда. Уларга бундай ваколатни ким берган ўзи?”\nOzodlik Radiosi 15.06.2018 06:02\n18 июнь соат 05:10 да Тошкентдаги "Минор" жомеъ масжидида Рамазон ҳайити намози адо этилди.\nOzodlik Radiosi 10.06.2018 06:00\nҚашқадарёнинг Китоб туманида яшовчи 24 ёшли аёл милиция зобити уни жорий ойнинг биринчи кунида дўппослаганидан сўнг шифохонага тушиб қолганини Озодлик…\nОзодлик Китоб тумани прокуратурасидан олган маълумотга қараганда, ҳомиладор аёлнинг даъвосини ўрганилмоқда, унинг калтаклангани юзасидан экспертиза текшируви ҳам ўтказилган, лекин натижаси ҳозирча маълум эмас. Китоб тумани ИИБси эса бу ҳолатни Озодликка изоҳлашдан бош тортди.\nЎзини Латофат Раҳимова деб таништирган аёл Озодлик билан суҳбатда 1 июнь куни ота-онаси билан Китоб тумани Ички ишлар бўлимига борганида милиция ходимлари билан тортишиб қолгани, оқибатда милиция зобити уни калтаклаганини айтди.\n- Бошида ичкаридан қўриқчи чиқиб, қўпол муомала қила бошлади-да менга. “Сал юмшоқроқ муомала қилса бўладими”, деганимни биламан бошқа бир милиция зобити келиб, “сен нимага бизни ишга аралашасан”, деб мени силтади. “Силтаманг мени, аҳволимни кўриб турибсизку”, десам юзимга шапалоқ туширди. Ётиб қолдим, ерга йиқилдим. “Сени ҳозир камерага қамайман”, деб мени ерга судради. Шу пайтда қорнимдан сув кета бошлади. Аҳволим ёмонлашганини билишгач, милиция ходимлари тез ёрдам чақиртириб касалхонага жўнатишди, - дейди Раҳимова.


Абу Райҳон Муҳаммад ибн Аҳмад Ал-Беруний » Хоразм вилояти ҳокимлиги\n14 окт 2021 05:47 Хоразмлик билимдонлар ғалабаси муносиб эътироф этилди\n14 окт 2021 02:26 Қурилиш материаллари саноатида янги лойиҳа\n13 окт 2021 11:50 Хоразмлик ёшларнинг навбатдаги ютуғи!\n12 окт 2021 11:40 “Заковат” интеллектуал ўйини ғолиблари тақдирланди\n12 окт 2021 03:50 Хива шаҳрида “Турк дунёси шоирлари учрашуви” тадбири бошланди\n11 окт 2021 06:14 Нуронийлар ҳолидан хабар олинди\n08 окт 2021 07:10 Янгиариқ туманидаги “Қўриқтом” маданият марказида вилоят ҳокими Фарход Эрмановнинг навбатдаги сайёр қабули ўтказилди.\n07 окт 2021 06:19 Сенат Раиси Хоразм вилоятида хотин-қизлар манфаатларини ҳимоя қилиш ва бандлигини таъминлаш масалалари билан танишди\n07 окт 2021 11:41 Уч авлод учрашуви\n06 окт 2021 04:08 ЭЪЛОН!\nХоразм вилояти ҳокимлиги » Ўзбек тили » Туризм » Тарихий шахслар » Абу Райҳон Муҳаммад ибн Аҳмад Ал-Беруний\nТуғилган вақти: 780 йил, Хоразм, Ўзбекистон\nВафот вақти: 850 Бағдод, Ироқ\nАбу Жаъфар (Абу Абдуллоҳ) Муҳаммад ибн Мусо ал-Хоразмий ал-Мажуси ал-Катраббули (783, Хива – 850, Бағдод) – ўрта осиёлик буюк математик, астроном, географ, фан тарихидаги илк крмусий олимлардан. Дастлабки маълумотни Хива шаҳрида олган ва етук олим бўлиб шаклланган. Бунда араб истилосидан сўнг муайян даражада сақланиб қолган қадимги Хоразм фани анъаналари асосий рол ўйнаган. Халифа Ҳорун ар-Рашиднинг ўғли ва унинг Хуросондаги волийси алМаъмун ҳузурига – Марвга таклиф этилган. 819 й. да Бағдодни эгаллаган ал-Маъмун туркистонлик олимлардан Хоразмий, Аҳмад ал-Фарғоний, Ҳабаш ал-Ҳосиб Марвазий, Абул Аббос Жавҳарий ва бошқаларни ўзи билан олиб кетиб, ўзига хос илмий жамоа ташкил этган. Бу жамоа фан тарихидаги дастлабки росмана академия деб қараладиган илмий муассаса - "Байт ул-ҳикмат" ("Донишмандлик уйи") нинг ўзагини ташкил этган. Бу академияда Хоразмий йетакчи олим ва илмий раҳбар бўлган. У шу даврдан бошлаб Бағдодда ал-Маъмун (813 – 833), сўнг ал-Мўтасим (833 842), ал-Восиқ (842 – 847) халифалиги даврларида яшаб ижод этган.\nХоразмийнинг бизгача ўнтача асари тўлиқ, қисман ёки айрим парчалар тарзида йетиб келган. Шу асарларнинг ўзиёқ кўрсатадики, Хоразмий инсоният сивилизациясига буюк ҳисса қўшган олимдир. Америкалик фан тарихчиси Жорж Сартон Хоразмийни "Ўз замонасининг энг буюк математиги, агар барча ҳолатлар эътиборга олинса, барча замонларнинг энг буюк математикларидан бири", деб баҳолаган. Бундай баҳо Хоразмийнинг математика тарихида тутган бекиёс ўрни туфайлидир.\nХоразмий алгебра фанига асос солгани, бу фан атамаси унинг "Китоб мухтасар мин ҳисоб алжабр валмуқобала" ("Алжабр валмуқобала ҳисоби ҳақида қисқача китоб") асари номидан келиб чиққани яхши маълум. Лекин баъзан Хоразмий фақат ўзидан аввал маълум бўлган чизиқли ва квадрат тенгламалар йечиш усулини тизимга солган, деган нуқтаи назар учрайди. Бу фикр Хоразмий асари шу мавзудан бошланганлиги туфайли пайдо бўлган. Ҳолбуки, Хоразмийнинг китоби, биринчи навбатда, алгебраик ҳисобга бағишланган. Бу шундан ҳам кўринадики, китоб номи икки муҳим алгебраик амал — алжабр ва алмуқобала билан аталган. Хоразмий алгебраик амалларни, аввал тенгламаларни йечишда қандай қўлланишини баён этиб, сўнг алгебраик шакл алмаштиришларига ўтган. Акс ҳолда китобнинг мақсадини тушуниш қийин бўлар эди. Хоразмий асари 12-а. нинг бошларида кремоналикГерардо, честерлик Роберт томонидан лотинчага таржима қилинган, номи қисқариб "алжебра" (франсуз, инглиз тилларида), "алгебра" (немис, рус тилларида) деб атала бошлаган ва фан номига айланиб кетган.\nХоразмийнинг илмий меросига қизиқиш унинг ҳаётлик давридаёқ бошланган. Замондошларидан Аҳмад алФарғоний, Хутталий ва б. унинг асарларига шарҳлар ёзишган. Хоразмий узининг "Зиж"ини ёзишда хинд "Синдҳанта"ларига ва Птолемейнинг "Алмагест" асарига таянган булса, "Алгебра", "Арифметика" ва бошқа асарлари батамом оригинал асарлар саналади. Хоразмий асарларининг мундарижаси, тузилиши ва баён услуби кейинги олимлар учун намунага айланади. Шу билан бирга унинг ижоди фаннинг кейинги тараққиёти учун мухим поғона вазифасини ўтади. Мас, Беруний Хоразмийнинг "Зиж" ига атаб учта рисола битган.\nЎзбек тили / Туризм / Тарихий шахслар


09:33 / 11.11.2017\nЖанубий Кореянинг юқори технологияли маҳсулотлар ишлаб чиқарувчи компанияси ортиқча шов-шувларсиз ўзининг янги ва энг кучли чипи – Exynos 9810 процессорини намойиш қилди. У Snapdragon 845 қаторида янги Galaxy S9 телефонига ўрнатилиши мумкин.\nExynos 9810 иккинчи авлод процессори бўлишига қарамай 10-нанометрли жараён бўйича ишлаб чиқарилади. Аммо бу унинг кам энергия сарфида юқори самарадорликни таъминлайди.\nSamsung маълумотларига кўра, чип янгиланган график процессор ва гигабитли LTE-модемга эга бўлади. У дунёда биринчи бўлиб 6CA (алоқа операторлари агрегацияси)ни қўллаб-қувватлайди. Exynos 9810 процессоридаги 6CA модеми 1,2 Гбит/с тезликда ишлайди. Бу эса Samsung компаниясининг 5G-тармоқларига тайёргарлиги жараёнида юқори тезликда маълумотларни юклашни кафолатлайди.\nSamsung Жанубий Корея Galaxy S9


Текширувчиларни ҳайдаб солган киракашларга иш очилди (ВИДЕО)\n02 декабр 2020, Тошкент вақти: 07:41\nКосонсойлик киракашлар текширувчиларни ҳайдаётган пайти.\nЖорий йилнинг 1 март куни Наманган вилояти Косонсой туманида бир гуруҳ такси ҳайдовчилари текширишга келган икки ходимни ҳайдаб солди. Киракашларга кўра, текширувчилар ноқонуний равишда жарима ундирмоқчи бўлгани учун уларга қаршилик кўрсатишган. ИИБ киракашларга қарши иш очди.\nВоқеа 1 март куни соат 14:00ларда Косонсой тумани ҳудудида содир бўлган. Бу ҳақда Озодликка 4 март куни хабар йўллаган косонсойликка кўра, у воқеага гувоҳ бўлганлардан биридир.\n“Лицензия текширувчилари таксистларнинг жонига тегиб кетди. Жума куни иккитаси келиб, битта таксистни жарима қилмоқчи бўлди. Таксист йигит жонидан тўйганидан текширувчилардан бирини урди. Кейин ур-тўполон бўлиб кетди. Оломон текширувчиларни ўраб, олиб, уларни ҳайдаб юборди. Иккаласи битта машинада келган экан, машинасини ҳам пачоқ қилишди”, дейди воқеага гувоҳ бўлганини айтган косонсойлик.\nЯна бир косонсойлик такси ҳайдовчиси иддаосига кўра, текширувчилар киракашларни ноқонуний равишда жаримага тортмоқчи бўлгани жанжалга сабаб бўлган:\n“Текширувчилар ўзи фақат назорат қилиш учун чиқишган экан. Лекин лицензияси йўқ йигитларни жарима тўлайсан, деб ҳам мажбурлашган. Шу билан жанжал бошланган. Текширувчилар одамларни қон қақшатаяпти. Булар фақат одамларни талаш билан овора”, деди косонсойлик такси ҳайдовчиси.\n5 март куни Озодлик текширувчилар ва такси ҳайдовчилари жанжалининг бир қисми акс этган видеони қўлга киритди.\n3:07 дақиқалик видеода икки нафар формалик йигитни бир гуруҳ одамлар ўраб олгани акс этган. Икки формалик йигит машина олдида, одамлар эса машинани ўраб олганини кўриш мумкин. Одамларнинг бақир-чақири, норозилик билдириб, “Ҳаққингиз йўқ унақа қилишга” деган гаплари эштилади. Савол-жавоблардан гап жарима ҳақида кетаётгани англашилади. Формалик йигитлардан бири қандайдир қоғозни кўрсатади. Видео давомида ушбу қоғозни йиғилганлардан бири ўқиётгани кўрилади. Уни ўқиган киши эса “Сизлар назорат қилиш учун чиққан экансиз. Қонуний чора кўриш учун эмаску” дейди. Шундан кейин бақир-чақирлар яна кучайди. Формалик йигитлар “Биз ўз ҳолимизча” чиқмаймиз” дея ўзини оқлашга урингани кўринади. Бақир-чақир яна кучаяди ва икки формаликнинг машинага ўтирганини кўриш мумкин. Шу билан видео тугайди.\nВоқеа гувоҳлари айтган, текширувчиларга нисбатан куч қўллаш ҳолати видеодаги воқеадан кейин ёки олдин бўлганми, буниси Озодликка маълум эмас. Видеони Озодликка тақдим қилган одам воқеа тафсилотларидан тўлиқ хабардор эмаслигини билдирди.\nОзодлик ўз суриштирувлари натижасида видеодаги икки формалик йигитнинг Наманган вилоят Автомобил ва транспорт бошқармаси ходимлари эканини аниқлади. Бошқарма мулозимларидан бири 1 март кунги воқеани ҳам тасдиқлади.\n“Косонсойда бўлимимиз йўқ. Бу йигитлар бизнинг бошқарма ходимлари. Улар режа бўйича ўша жойга жўнатилганди. Биз содир бўлган воқеа бўйича ҳуқуқ-тартибот идораларига мурожаат қилдик. Тўлиқ тафсилотларини улардан оласиз. Айбдорларга иш очилди”, деди ўзини таништирмаган мулозим.\nМулозимнинг айтишича, Косонсой ҳудудида лицензиясиз фаолият кўрсатаётган такси ҳайдовчилари кўпчиликни ташкил қилгани боис, бу туманда кучли назорат ўрнатилган.\n“ Бу ҳудудни қаттиқ назоратга олганмиз. Энг кўп авария ҳам шу ҳудудда бўлади. Буни тартибга солишга ҳаракат қилаяпмиз”, деди Автомобил ва транспорт бошқармаси мулозими.\nКосонсой туман Ички ишлар бўлими ходими текширувчиларга нисбатан куч қўллаган ҳайдовчиларга нисбатан иш очилгани ва ҳозирда суриштирув ишлари кетаётганини таъкидлади.\n“Уларни олиб кириб, гаплашаяпмиз. Ҳаммасига чора кўрилаяпти”, деган ИИБ ходими бошқа тафсилотларни очиқламади.\nЖами неча кишига нисбатан иш очилгани ҳақидаги маълумот Озодликда йўқ.\nИш очилганлардан бирининг яқинига кўра, воқеа бўйича Жиноят кодексининг 219-моддаси 2-қисми яъни “ҳокимият вакилига қаршилик кўрсатиш” билан жиноят иши қўзғатилган.\nАйни пайтда Ўзбекистон президенти Шавкат Мирзиёев ўтган йил январида бўлиб ўтган ҳукумат мажлисида "киракашларни солиққа тортиш давлатга, халққа қарши амал бўлишини" таъкидлаган эди.


СПОРТ – СОҒЛИҚ ГАРОВИ\nСобир НАРЗИЕВ / 03.02.2017\nГўзал ва бетакроримсан, муқаддас Ватаним, жоним сенга фидо, Ўзбекистоним! Китоблик каратэ бўйича қора белбоғ соҳиби, малакали мураббий Худойберди Раҳмонов йигирма беш йиллик фаолияти давомида кўплаб Ўзбекистон чемпионлари, халқаро турнирлар иштирокчиларига устозлик қилди.\nЁШ ПОЛВОНЛАР КУЧ СИНАШДИ\nБарот ҲАСАНОВ / 31.01.2017\nКураш Касби туманидаги Майманоқ саноат коллежида миллий спорт тури – кураш мусобақаси ташкил этилди. Унда коллеж ўқувчилари 3 та вазн тоифасида ўзаро беллашдилар.\nЭНГ ЧОПҚИРЛАР БЕЛЛАШДИ\nАзизбек НОРОВ / 31.01.2017\nСпорт Қарши давлат университетида “Камолот” ёшлар ижтимоий ҳаракати вилоят кенгаши ташаббуси билан мустақиллигимиз асосчиси, мамлакатимизнинг Биринчи Президенти Ислом Каримов хотирасига бағишлаб югуриш мусобақаси ўтказилди.\nМини-футбол Қарши шаҳридаги "Геолог" маданият спорт-соғломлаштириш марказида "Камолот" ёшлар ижтимоий ҳаракатининг корхона, ташкилот ва муассасалардаги бошланғич ташкилотлари аъзолари ўртасида мини-футбол бўйича "Камолот" кубоги мусобақасининг республика финал босқичи бўлиб ўтди.\nСПОРТЧИ ОИЛАЛАР ЎЗАРО БЕЛЛАШДИ\nСоҳиба СУЮНОВА / 30.01.2017\nҚарши олимпия захиралари коллежида “Отам, онам ва мен - спортчи оила” мусобақасининг вилоят босқичи бўлиб ўтди.\n«НАСАФ»НИНГ ЯНГИ ЎЙИНЧИЛАРИ ТАНИШТИРИЛДИ\nАзизбек НОРОВ / 30.01.2017\nФутбол Қарши шаҳридаги Марказий стадионда давралар оралиғида “Насаф” жамоаси таркибига келиб қўшилган янги футболчиларни таништириш маросими бўлиб ўтди.\nШоҳиста БОЗОРОВА / 30.01.2017\nКураш Қарши шаҳрида «Маҳалламиз паҳлавонлари» кураш мусобақасининг вилоят босқичи бўлиб ўтди.\nВАКИЛЛАРИМИЗДА 41 ТА ОЛТИН, 43 ТА КУМУШ ВА 36 ТА БРОНЗА\nА.НОРОВ / 30.01.2017\nЖит Кун До Қарши шаҳридаги “Геолог” маданият спорт-соғломлаштириш марказида 7 ёшдан 25 ёшгача бўлган ўғил-қизлар ўртасида Брюс Ли хотирасига бағишланган халқаро мусобақа бўлиб ўтди.\nМАҲАЛЛА ЁШЛАРИ — ФУТБОЛИМИЗ КЕЛАЖАГИ\nГўзал ва бетакроримсан, муқаддас Ватаним, жоним сенга фидо, Ўзбекистоним! Спорт Қарши шаҳридаги "Бинокор" ўйингоҳида маҳаллалар ёшлари ўртасидаги "Футболимиз келажаги" мусобақаcининг вилоят финал босқичи ўтказилди.\nЙИГИТЛАР БИРИНЧИ, ҚИЗЛАР ЭСА ИККИНЧИ БЎЛИШДИ\nАзизбек НОРОВ / 27.01.2017\nТеннис Қарши шаҳридаги марказий теннис кортида эркаклар ва аёллар ўртасида Ўзбекистон кубоги беллашувлари бўлиб ўтди. Унда вилоятимиз теннисчилари муносиб иштирок этди.\nТолиб ТЕМИРОВ / 25.01.2017\nРио-2016 Қарийб йигирма кун давом этган Рио-2016 Олимпиадаси якунига етди. Қувонарлиси, тўрт йилликнинг энг нуфузли мусобақаси Ўзбекистон спорти тарихи зарварақларига олтин ҳарфлар билан битиладиган бўлди. Мамлакатимиз спортчилари XXXI ёзги Олимпия ўйинларида жами 13 та - тўртта олтин, иккита кумуш в�\n“НАФИС” ЖАМОАСИ УСТУН КЕЛДИ\nАзизбек НОРОВ / 24.01.2017\nВолейбол Қарши шаҳридаги сержантлар тайёрлаш мактабида ҳарбий қисм ва муассасаларда хизмат қилаётган хотин-қизлар ўртасида спортнинг волейбол тури бўйича мусобақа бўлиб ўтди.\nУЙ БЕКАСИ – СПОРТЧИ\nШоҳиста БОЗОРОВА / 24.01.2017\nАёллар спорт фестивали Қарши олимпия захиралари коллежида аёллар спорт фестивалининг вилоят босқичи бўлиб ўтди.\nСОFЛОМ АВЛОД – ЮРТ ТАЯНЧИ\nСобир НАРЗИЕВ / 20.01.2017\nЎтган йили Чироқчи туманидаги 1-сонли болалар ва ўсмирлар спорт мактабининг янги биносини қуриш учун 2 миллиард 600 миллион сўмдан кўпроқ маблағ йўналтирилди. Кўп ўтмай янги бинога эга бўлган муассаса, шунингдек, 70 турдаги спорт анжомлари билан таъминланди. Эндиликда мактаб тасарруфида 18х42 метр, 12\nАзизбек НОРОВ / 20.01.2017\nРио-2016: Паралимпия ўйинлари Бугун “Сиз Ўзбекистон ҳақида нималарни биласиз?” деган савол билан қайси бир хорижликка юзланманг, у Бразилиянинг Рио-де-Жанейро шаҳрида ўтказилган ёзги ХV Паралимпия ўйинларидаги ўзбекистонлик спортчиларнинг оламшумул ғалабаларини албатта тилга олади. Зеро, ҳ�\nРИО СОВРИНДОРЛАРИ ЯНА БИР БОР ТАҚДИРЛАНДИ\nМ.ЖЎРАЕВ / 05.01.2017\nСпорт Ҳеч нарса мамлакатни спортчалик дунёга тез танита олмайди. Бугун юртимиз спортчилари бу ишни муваффақият билан адо этишмоқда. Яқинда Бразилиянинг Рио-де-Жанейро шаҳрида бўлиб ўтган ёзги Олимпия ва Паралимпия ўйинларида мамлакатимиз терма жамоалари томонидан қўлга киритилган оламшумул �\nАзизбек НОРОВ / 05.01.2017\nСпорт менинг ҳаётимда Йилдан йилга қашқадарёлик ёш спортчиларнинг ютуқлари кўпайиб, салмоғи ортиб бормоқда. Улар нафақат республика, балки халқаро миқёсдаги нуфузли мусобақаларда юксак натижа қайд этишаяпти. Қуйида фикрлари келтирилган ёш чемпионлар ҳам сезиларли ютуқлар соҳиблари. Улар ўтг\nҚАРШИДА ПРОФЕССИОНАЛ БОКС КЕЧАСИ\nАзизбек НОРОВ / 03.01.2017\n"Геолог" маданият ва спорт-соғломлаштириш марказидаги аренада мамлакатимизнинг Биринчи Президенти Ислом Каримов хотирасига бағишланган профессионал бокс кечаси ташкил этилди.\nБАДИИЙ ГИМНАСТИКА: САЛОМАТЛИК ВА ГЎЗАЛЛИК МАШҚИ\nАзизбек НОРОВ / 30.12.2016\nБАДИИЙ ГИМНАСТИКА: САЛОМАТЛИК ВА ГЎЗАЛЛИК МАШҚИ Қарши шаҳридаги вилоят ихтисослаштирилган болалар-ўсмирлар гимнастика спорт мактаби бугун спортсевар ёш қизларнинг севимли масканига айланган. Мактабнинг бадиий гимнастика тўгарагида 4 ёшдан 6 ёшгача бўлган 300 нафардан ортиқ қиз бола 16 гуруҳга б\nИСТЕЪДОДЛИ ЁШЛАР КАШФ ЭТИЛМОҚДА\nМ.ШУҲРАТОВ / 28.12.2016\nБолалар спорти Кишида спортга қизиқиш болаликдан уйғонади. Ушбу қизиқиш тўғри йўналтирилса, яна бир истеъдод эгаси, бўлғуси чемпионни кашф этиш мумкин. Албатта, боладаги қобилиятни юзага чиқариш учун қулай шарт-шароит зарур. Бугун спорт соҳасида амалга оширилаётган ислоҳотлар бу борада кенг им


Ўзбекистон Тошкентда Эрон билан ўртоқлик ўйини ўтказади\nСпорт 19:11 / 08.07.2020 5626\nЖЧ-2022 саралашига тайёргарлик доирасида Ўзбекистон миллий жамоаси Эронга қарши ўртоқлик ўйинида майдонга тушадиган бўлди. Бу ҳақда ЎФА расмий сайтида маълум қилинган.\nХабарда айтилишича, Ўзбекистон миллий жамоаси сентябрда йиғин бошлайди ва 4 сентябрь куни Тожикистон билан, 7 сентябрда эса Эронга қарши ўртоқлик ўйинида майдонга тушади. Ҳар икки ўйин Тошкентдаги «Бунёдкор» стадионида ўтказилади.\nМаълумот учун, Ўзбекистон ЖЧ-2022 саралашининг қолдирилган ўйинларини 13 октябрдан бошлайди. Шу куни Абрамов жамоаси Яман билан нейтрал стадионда ўйнайди. Шунингдек, 12 ноябрь куни Сингапур Тошкентда меҳмон бўлса, 17 ноябрь куни Ўзбекистон Жиддада Саудия билан ўйнайди.\nВадим Абрамов мураббийлигидаги Ўзбекистон миллий жамоаси айни дамда ЖЧ-2022 саралашининг «D» гуруҳида 5-турдан кейин 9 очко билан етакчи бўлиб турибди. Эрон эса саралашнинг «С» гуруҳида учинчи ўринда бормоқда.\n23:34 / 23.09.2020 2580\n22:56 / 23.09.2020 3011


Ватанга садоқат руҳида – Сурхон тонги\nБош саҳифа / Таълим / Ватанга садоқат руҳида\nОктябр 27, 2018\tТаълим Изоҳ қолдириш 493 Кўрилди\nЯқинда Термиз давлат университети иқтисодиёт ва туризм факультети ҳамда Жанубий-ғарбий махсус ҳарбий Округ-Жанубий оператив йўналиши бошқарув гуруҳи ҳарбийлари билан ҳамкорликда “Ёшларни юксак ватанпарварлик руҳида тарбиялаш” мавзусида тадбир уюштирилди.\nДастлаб, давра суҳбати тарзида талабалар ва ҳарбий хизматчилар ўртасида ўзаро дўстона мулоқот бўлиб ўтди.\nЗамонавий ахборот технологиялари шиддат билан ривожланаётган бугунги даврда, минтақалар ва давлатлар ўртасида сиёсий, иқтисодий ва мафкуравий курашлар тобора кескинлашмоқда. Шу маънода, бугунги кунда мамлакатимиз ёшлари ҳамда ҳарбий қисмларда йигитлик бурчини ўтаётган аскарларни ватанпарварлик руҳида тарбиялаш долзарб аҳамият касб этмоқда.\nТадбирда сўз олган ҳарбий қисм командири ўринбосари, подполковник В. Дадажонов, сержант И. Турсунов ҳамда факультет декани А. Абдусаматовлар мавзу юзасидан ўз фикр-мулоҳазаларини билдиришди.\nТадбир давомида талабаларга ўзбек халқининг мард ўғлонлари, уларнинг Ватан осойишталиги йўлидаги саъй-ҳаракатларини акс эттирувчи “Мард лар қўриқлайди Ватанни” номли ҳужжатли фильм намойиш қилинди. Шунингдек, ёшлар ўртасида ватанпарварлик туйғусини ошириш мақсадида жорий йилнинг ноябрь ойида университет талабалари ҳамда ҳарбийлар иштирокида спорт фестивалини ўтказишга келишиб олинди.\nТерДУ молия кафедраси ўқитувчиси\nОлдинги Тадбиркор иш бошлади\nКейинги Маошни 7 йил кутди


Қозоғистонликлар қонун лойиҳалари муҳокамасини онлайн кузатишади\n10 Январь 18:05\nNUR-SULTAN. Kazinform – Қозоғистонликлар Сенат депутатларининг қонун лойиҳаларини муҳокама қандай муҳокама қилаётганини тўғридан-тўғри эфирда кузатиб боришади. Бу ҳақда Қизилўрда вилояти аҳолиси билан учрашувда сенатор Мурат Бақтиярўғли маълум қилди, деб хабар беради Kazinform.\nПарламент Сенати матбуот хизмати тарқатган маълумотларга кўра, депутатлар Мурат Бақтиярўғли ва Бекмирза Еламановлар Қизилўрда вилояти Жалағаш туманидаги Жалағаш кентига ва Буқарбай батир овулига, шунингдек Сирдарё тумани Сирдарё кентига ташриф буюришди.\nМаҳаллий аҳоли билан учрашувда сенаторлар Сенат ишининг очиқлигини, палата йиғилишлари ва қўмиталарнинг кенгайтирилган мажлисларини тўғридан-тўғри эфирда кузатиб бориш мумкинлигини айтишди.\n«Қонун лойиҳаси муҳокамасини интернет орқали барча қозоғистонликлар кўриши мумкин. Ўтган йилда «Педагог статуси тўғрисида»ги Қонун ва соғлиқни сақлаш соҳасига оид қонун ҳужжатлари халқ орасида қизғин муҳокама қилинди. Бундай масалаларда халқнинг муносабатини билиш биз учун муҳим», - деди Мурат Бақтиярўғли.\nЖамоатчилик орасида қизғин мунозараларга сабаб бўлган яна бир ҳолат юртимизда йўл-транспорт ҳодисалари кўпайиши билан боғлиқ бирқатор қонунларга ўзгартиришлар киритилиши бўлди. Жумладан, эндиликда транспорт воситасини маст ҳолда бошқарганлар 10 йилгача ҳайдовчилик гувоҳномасидар махрум қилинади.\nДепутатлар сафар чоғида И.Тоқтибаев номидаги №35 мактаб-лицейга бориб, овул аҳолиси, муаллимлар, тиббиёт ходимлари, туман ва вилоят маслихат депутатлари, овул оқсоқоллари билан учрашди.\nСенаторлар оилада, балоғатга тўлмаганларга нисбатан куч ишлатиш, зўрлаш, гиёҳвандлик, одам ўлимига сабаб бўлган жиноятлар учун бериладиган жазолар оғирлатилишини маълум қилди ва бу борада аҳоли муносабатини ўрганди.\nЮқори палата вакиллари учрашувларда айтиб ўтилган долзарб масалалар назоратда бўлишини таъкидлаб, муҳим мавзулар Парламент Сенатида муҳокамага қўйилишини маълум қилишди.


Муносабат 27.07.2020 16:44\nҚОНУН УСТУВОРЛИГИ ВА ОДИЛ СУДЛОВ\nАйтиш жоизки, Президентимиз томонидан қабул қилинган “Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида”ги Фармони фуқароларнинг судларга бўлган ишончини мустаҳкамлашда, одил судловга эришишда қолаверса, қонуний суд қарорларини қабул қилишда муҳим ҳуқуқий асос бўлиб хизмат қилади.\nДарҳақиқат, мамлакатимизда судларнинг чинакам мустақиллигини таъминлаш борасида муҳим ишлар амалга оширилмоқда. Кейинги йиллари Конституциямизнинг 7 та моддасига суд-ҳуқуқ соҳасидаги ислоҳотлар билан боғлиқ принципиал ўзгартиришлар киритилди. Судьяликка номзодларни танлаш ва лавозимига тайинлаш тизими тубдан такомиллаштирилди. Юқори малакали судьялар ҳамжамиятининг янги органи – Ўзбекистон Республикаси Судьялар Олий кенгаши ташкил этилди.\nУшбу ҳужжатда маъмурий судлар фаолиятини оптималлаштиришга алоҳида эътибор қаратилган. Аслида маъмурий ҳуқуқбузарликлар умумий юрисдикция судлари томонидан кўриб чиқилиши дунё амалиётига ва мантиққа мос. Чунки, бундай ҳуқуқбузарликлар майда қонунбузарлик ҳисобланиб, бу кўпроқ жиноят ҳуқуқига тегишлидир.\nШу муносабат билан илғор хорижий тажриба ва халқаро стандартларни ҳисобга олган ҳолда республикамизда самарали маъмурий одил судлов тизими яратилмоқда. Бунда 203 та туман ва шаҳар маъмурий судларини мақбуллаштириб, уларнинг негизида вилоят марказларида 14 та туманлараро маъмурий судлари ташкил этиш назарда тутилган.\nТаҳлиллар шуни кўрсатяптики, вилоят судларининг ҳозирги тузилмаси амалиётда айрим муаммоларни келтириб чиқармоқда. Судларнинг тарқоқ эканлиги сабабли фуқаролар ва тадбиркорлар сарсон бўлмоқда. Ўрта бўғин умумий юрисдикция судларининг алоҳида фаолият юритиши илғор хорижий амалиётга жавоб бермай қолди. Масалан, Франция, Италия, Канада, Жанубий Корея, Қозоғистон, Беларус ва бошқа мамлакатларда ўрта бўғин умумюрисдикция судлари фуқаролик, жиноий ва иқтисодий ишлар бўйича ягона суд сифатида фаолият юритади.\nФармонга биноан мамлакатимизда вилоят даражасидаги фуқаролик, жиноят ва иқтисодий судлар бирлаштирилиб, ягона умумюрисдикция судлари ташкил этилади. Бунда 2021 йил 1 январдан эътиборан уч йўналишдаги судлар негизида ягона суд ташкил этилиб, вилоят суди раиси ва ҳар бир йўналиш бўйича ўринбосар лавозими, судьяларнинг қатъий ихтисослашувини сақлаб қолган ҳолда вилоят судининг ҳар бир ҳайъатида 6 тадан 19 тагача судьядан иборат алоҳида фуқаролик, жиноят ва иқтисодий ишлар бўйича ҳайъатлар ташкил этилади.\nОлий суд маъмурий суд ишларини юритиш бўйича олий инстанция ҳисобланади. Шу жиҳатдан Олий суд таркибида раиснинг 1 ўринбосари раҳбарлигидаги алоҳида маъмурий ишлар бўйича ҳайъат фаолият юритади.\nИлғор хориж тажрибасига кўра АҚШ, Буюк Британия, Германия, Франция, Россия, Қозоғистон каби мамлакатлар суд тизимида дастлабки эшитув институти жорий этилган. Мамлакитимиз қонунчилигида судга келган жиноят иши терговда йўл қўйилган хато ва камчиликларни суд тергови бошлангунига қадар аниқлаш ҳамда бартараф этишнинг самарали механизмлари назарда тутилмаган. Шу ўринда биргина рақамни келтириб ўтадиган бўлсак, 2019 йилда 469 та иш судда бир неча ой кўрилгандан кейин дастлабки терговдаги камчиликларни бартараф этиш учун прокурорга қайтарилган. Эндиликда мамлактимизда суд тергови жараёнида инсон ҳуқуқлари кафолатларини янада кучайтириш ва тарафларнинг тортишувчанлиги тамойилини амалда рўёбга чиқариш мақсадида жиноят судларида дастлабки эшитув босқичи жорий этилади.\nПрокурорнинг судда иш жараёнида иштирок этиш тартиби илғор халқаро стандартларига мослаштирилмоқда. Жумладан, прокурор суд жараёнида айбловдан воз кечган тақдирда реаблитация асосларига кўра жиноят ишини тугатиш, прокурор томонидан тарафлар мурожаати мавжуд бўлган ҳолдагина суддан ишни ўрганиш учун чақириб олиш, прокурорнинг фуқаролик ва иқтисодий ишларни кўрилишида ўз ташаббуси билан иштирок этишини чегаралаш назарда тутилмоқда.\nФармонга мувофиқ тегишли туман, шаҳар аҳоли сонидан ва судларнинг ҳақиқий иш ҳажмидан келиб чиққан ҳолда 2021 йил 1 январдан 4 та туман - Амударё, Нуробод, Бойсун ва Пастдарғомда иқтисодий судлар тугатилади. 5 та туман – Янгийўл, Ургут, Сўх, Хатирчи ва Пахтакорда фуқаролик судлари ташкил этилади. Бўзатов, Тахиаташ, Бандихон ва Тупроққаълада жиноят судлари ташкил этилади.\n2021 йил 1 январдан бошлаб ортиқча суд босқичларини бекор қилиш орқали “бир суд - бир инстанция” тамойили жорий этилади. Бунга кўра, туман ва шаҳар судлари томонидан кўрилган ишларни вилоят судлари фақат апелляция инстанциясида кўриб чиқиши мумкин бўлади.\nОлий суд тузилмасида йирик инвесторлар иштирокидаги инвестициявий низолар ҳамда рақобатга оид ишларни кўриш бўйича алоҳида судлов таркиби тузиш кўзда тутилган. Яна бир янгилик Жамоатчилик ва оммавий ахборот воситалари билан ишлаш бошқармаси, вилоят ва унга тенглаштирилган судларда матбуот хизматлари ташкил этилади. Бу ҳам ҳозирги глобаллашув ахборот майдонида айни муддаодир.\nМухтасар қилиб айтганда, мазкур ҳужжат фуқароларнинг одил судловга эришиш даражасини юксалтириш, ишларни судда кўриш сифатини ошириш ҳамда холис, адолатли ва қонуний суд қарорларини қабул қилиш учун тарафларнинг тенглиги ва тортишувчанлигини амалда таъминлаш механизмларини кенгайтиришга хизмат қилади.


Бозор атрофидаги "базар"\n16 май 2022, Тошкент вақти: 13:05\n“Черкизон”да кун кўриб келган минг-минглаб муҳожирлар¸ ҳар куни бозор очилишини кутиб яшамоқда.\nМосквада “Черкизон”нинг ëпилиши¸ Тошкентда эса “Паркент” бозорида ëнғин чиқиб¸ эндиликда унинг шаҳар ташқарисига кўчирилиш эҳтимоли бу бозорларда тирикчилик қилиб келган минг-минглаб ўзбекистонликларни танг ҳолга солиб қўйди.\nБозор талаш бўлди\nЎтган ой охирида ўн минглаб меҳнат муҳожирлари, жумладан минглаб ўзбек мардикорларнинг тирикчилик манбаи бўлган ва оддий халқ тилига “Черкизон” бўлиб кирган бу бозорнинг ёпилишини расмийлар бозорда санитария қоидаларига риоя қилинмагани ва у ерда контрабанда моллари сотилгани билан изоҳлади.\n“Черкизово, Россиядаги энг йирик бозор. Миллионлаб контейнeрлару, тугунлардан ташкил топган бу йўлаклардаги товарларнинг барчаси контрабандадир. Уларнинг нархи 2 миллиард долларга тенг. Бу контейнер ва тугунлар қаердан, қайси давлатдан келганини ҳеч ким билмайди. Бу товарларнинг аксарияти заҳарли моддалардан қилинган. Улар орасида таркибида финол заҳарли моддаси бўлган болалар пойфазали, келиб чиқиши шубҳали бўлган бўёқларда бўялган майкалар ва бошқа товарларни кўриш мумкин”.\nБу давлатга қарашли Россия телеканалида берилган “Черкизов” бозорининг ёпилишига оид репортаждан парча эди.\nБироқ Россия ва хориждаги мустақил матбуотнинг ёзишича, бозорнинг ёпилиши ортидаги сабаб бундан кўра жўнроқ. Айтилишича, бунинг асосий сабаби асли озарбайжонлик миллиардер Тельман Исмоиловга қарашли бўлган “Черкизов” бозорига Кремлга яқин бўлган бошқа бир олигархнинг кўз олайтирганидадир.\nУстига устак, бозор ёпилишининг Бош вазир Владимир Путин олигарх Исмоиловнинг Туркияда Европадаги энг қиммат ва энг ҳашаматли меҳмонхона қурганига жиддий эътироз билдириб турган пайтга тўғри келгани ҳам кўпчиликда шубҳа туғдирмоқда.\nКамбағалнинг ўғрилардан қолган нони ҳам тугади\nРоссиялик таниқли журналист ва Жамоатчилик палатаси вакили Николай Сванидзе, ўтган ҳафта “Эхо Москвы” радиосига берган интервьюсида бундай деди.\n- Бу бозор пайдо бўлганига кўп йиллар бўлди. Негадир бозорнинг қанчалар ёмонлиги бирданига аниқ бўлиб қолди. Балки ҳақиқатан ҳам ёмондир, лекин бу негадир бирданига аниқ бўлиб қолди ва уни ёпиб, у ердагиларни кўчага ҳайдаш эҳтиёжи пайдо бўлиб қолди. Лекин уни ёпишдан олдин, оқибатларини ўйлаб кўрадиган киши топилмади.\nБу контрабанда товарлари қаердан келиб қолди, шунча йиллардан бери нега бу ҳақда индалмади? Балки айбдорларни қамаб¸ жазолаш керакдир? Лекин тирикчилик қиламан, деб бозорда қулдек ишлаган минглаб меҳнат муҳожирларида нима айб, улар нега жазоланиши керак? Уларнинг айби бозор кимнингдир манфаатига мос келмаганидами, дейди журналист Сванидзе.\nРоссиядаги Тожик халқи лигаси етакчиси Каромат Шариповнинг айтишича, “Черкизов” бозорида 18 минг тожикистонлик мардикор тирикчилик қилиб келган.\n- Бозордан кун кўрган 18 мингдан ошиқ ватандошларимизнинг 7000 дан ортиғи доимий тарзда “Черкизов” бозорининг ичида яшаб, ишлаган. Яъни улар бозор ҳудудидан умуман ташқарига чиқишмаган. Расмийлар санитария сабабларини кўрсатаётган бўлса-да, аслида ҳокимиятга яқин кучлар орасида бозорнинг талаш бўлаётгани ҳеч кимга сир эмас.\nБозор иш бошлаганига 15 йилдан ошди, лекин оддий одамларнинг тақдири ҳеч қачон ҳеч кимни қизиқтирмаган. У ерда, айниқса, Тожикистон ва Ўзбекистондан келган мардикорлар қулдек ишлатилган, дер экан Шарипов ўзбекистонлик меҳнат муҳожирлари муаммолари билан шуғулланадиган ташкилотнинг бўлмагани боис “Черкизов”да кун кўрган ўзбеклар сонини аниқ айтиш қийинлигини қўшимча қилади.\nЛекин, дейди суҳбатдошимиз...\n- Россиядаги ўзбеклар диаспораси тезроқ оёққа туриб олишини истар эдим. Чунки Россиядаги ўзбекистонлик мардикорлар сони бўйича биринчи ўринда туради. Масалан, бу ерда уч миллион тожик бўлса, Ўзбекистон фуқаролари 5-6 миллионни ташкил қилади. Шунинг учун уларнинг муаммолари, айниқса мана бундай вазиятларда уларга кўмаклашадиган ташкилот, кучли диаспора керак, дейди Россиядаги тожик диаспораси етакчиларидан бири.\nМаълум бўлишича, “Черкизов” бозорида ўзбекистонликлар асосан ҳаммоллик билан тирикчилик қилган. “Черкизон”нинг ёпилиши, одатда ўзидан орттирганини Ўзбекистондаги яқинларига жўнатадиган минглаб ўзбек меҳнат муҳожирлари оилалари турмушида ҳам акс этишини англаш қийин эмас.\n“Паркент” бозори ҳам яширин "ким ошди"га қўйилдими?\n16 июл куни Тошкентдаги энг йирик бозорлардан бири бўлган “Паркент” бозорининг қурилиш материаллари қисмида катта ёнғин рўй бергани ҳақда хабар чиқди.\n21 июл куни www.uzmetronom.com интернет нашри тарқатган хабарга кўра, бозор осмонини қора тутунга белаган бу ёнғин аслида Ўзбекистондаги энг машҳур қурилиш моллари бозори устида қора булутлар тўпланаётганидан даракдир.\nwww.uzmetronom.com ёзишича, “Паркент” бозорининг қурилиш материаллари қисмини бошқа жойга кўчириш масаласи анчадан бери муҳокама қилинган, лекин савдогарлар иссиқ жойларини ташлаб кетишга қаршилик қилгани боис бу масала пайсалга солиб келинган.\n"Ўтган ҳафтадаги ёнғин эса, масаланинг расмийлар фойдасига ҳал этилишига асос бўлди ва яқин келажакда қурилиш моллари бозорининг Қўйлиққа кўчирилишини кутиш мумкин", деб ёзди www.uzmetronom.com.\nБу хабар ортидан, “Паркент” бозори бошига ҳам Москвадаги “Черкизов” бозори куни кутиши мумкинми, агар бозорнинг ёпилишига оид хабар рост бўлса, бунинг ортидаги асл сабаблар нима, бозор ёпилишининг савдогарлар ва мижозлар учун оқибатлари қандай бўлади, деган саволлар билан қизиқиб кўрдик.\nАвваламбор¸ бозор тақдирида бурилиш ясаши мумкин бўлган 16 июл кунги ёнғинга нима сабаб бўлди?\n“Паркент” бозорида кунора қурилиш моллари харид қиладиган уста Анваржоннинг айтишича, ёнғин электрдаги қисқа туташувдан чиққан.\n- Битта дўконда сваркани ишлатамиз деб 220 лик разведкага тиқишган. Ўшанда сим кўтармасдан ўшандан ўт чиққан ва краскаларга тушиб¸ 80 дан ортиқ дўкон ëниб кетган. Ҳозир таъмирлаш ишлари олиб борилаяпти¸ дейди Анваржон.\nЛекин, дейди суҳбатдошимиз, бозорнинг ёпилиши ҳақида гап-сўз йўқ.\nАнваржониннг айтишича, “Паркент” бозорининг қурилиш моллари қисми у ердаги минглаб савдогарлардан ташқари, харидорлар билан ҳам ҳар доим гавжум ва агар бозор ёпилгудек бўлса, оқибатлари қандай бўлишини англаш қийин эмас.\n- Ҳа¸ роса катта. Дўконлари ҳам кўп. Қурилиш материаллари дўконининг ўзи мингга яқин. Паркент бозори Тошкентдаги энг катта қурилиш материаллари бозоридан бири бўлса керак. Масалан¸ биз бозорга бир борганимизда бир ярим¸ икки миллионлик нарса оламиз. Бизга ўхшаган харидорлар жуда кўп. Тахминан 10 мингга яқин одам келади. У ерда ишлайдиганлар 2000 нафарни ташкил қилади¸ дейди Анваржон.\nТошкентлик яна бир суҳбатдошимиз Шуҳрат ака ҳам устачилик қилади, у кишининг “Паркент” бозори ёпилиши ҳақидаги гап-сўзлардан хабари бор. Лекин, дейди Шуҳрат ака, бозор бутунлай эмас, Тошкент шаҳарининг юбилейи муносабати билан ўтказиладиган тадбирлар пайтида вилоятлардан келган мардикорларни пойтахтдан чиқариб юбориш мақсадида, вақтинча ёпилади.\n- Билишимча¸ 4 август куни Тошкент шаҳрининг юбилейи ўтказилар экан деган гап бор. Шу муносабат билан олдиндан ëпиб туриш хабари келаяпти¸ дейди уста Шуҳрат ака.\nШуҳрат аканинг айтишича, нафақат “Паркент” балки бошқа бозорлар ва умуман мўмай даромад келтирадиган иншоотларда ҳар доим кимларнингдир манфаатлари тўқнаш келади. Агар “Паркент” бозори ёпилиши ёки бошқа жойга кўчирилиши ҳақидаги хабар рост бўлса, бу кўпчилик учун катта зарба бўлади, деб давом этади уста.\n- Жуда қаттиқ зарба бўлади. У Тошкент бўйича қурилиш материаллари билан таъминлайдигaн бозор. У савдода ишлайдигaн сотувчиларга ҳам¸ материал қидирадиганларга ҳам¸ шаҳар аҳолисига ҳам зарба бўлади. Кўпчилик одам қидирган нарсасини - пластик дейсизми¸ рейка дейсизми¸ гипсокартон дейсизми – ҳаммасини Паркент бозорига бориб¸ топиб келади. Бундан ташқари¸ қурилиш асбоб-ускуналарининг¸ дрел¸ перфпратор дегандай¸ улгуржи бозори шу ерда. Бу жуда катта бозор¸ дейди тошкентлик уста Шуҳрат ака.


Булунғурда “Ласетти” ағдарилиб кетди, йўловчи қурбон бўлди - zarnews.uz\nЖорий йилнинг 27 май куни соат 01:30 ларда Самарқанд вилояти Булунғур тумани, Улуғбек маҳалласи ҳудудидан ўтувчи М-39 автомобиль йўлининг 1058 километрида ҳайдовчи, 1980 йилда туғилган Х.Т. (эркак) “Ласетти” русумли транспорт воситаси тезлигини меъёридан оширган ҳолда “Самарқанд-Тошкент” йўналиши бўйлаб бошқараётиб, ўзи билан бир йўналишда олдинда ҳаракатланиб кетаётган ҳайдовчи, 1984 йилда туғилган М.Т. (эркак) бошқарувидаги “Дамас” русумли транспорт воситасига яқинлашиб, орқа ўнг ён томонидан уриб, ЙТҲ содир этиши оқибатида “Ласетти” автомобили ағдарилган.\nОқибатда “Ласетти” русумли транспорт воситаси йўловчиси 1984 йилда туғилган Х.К. (эркак) оғир тан жароҳати олиб шифохонада вафот этган.\nТеглар: ЙТҲ Булунғур


Японияда кучли зилзила содир бўлди\n01.08.2018 14:15 0 5243\nЯпониядаги Хонсю оролининг шимоли-шарқида 5,4 магнитудали зилзила содир бўлди. Бу ҳақда «Корреспондент.net» хабар қилмоқда.\nЗилзиланинг маркази Иваки аҳоли пунктидан 28 км шимоли-шарқда 20 км чуқурликда жойлашган. Дастлабки маълумотларга кўра, ҳодиса оқибатида жабрланганлар ва талофотлар кузатилмаган. Цунами хавфи эълон қилинмаган.\nХориж 19/04, 18:45